By GLASRAZUMA.RS , in HRONIKA , at 16/08/2019\n“Hitna pomoć je poziv sa Vlasinske visoravni dobila oko 20 sati, znači ova lokacija je udaljena od nas 30 kilometara. Istog momenta je krenula sanitetska ekipa ležećim sanitetskim vozilom na čelu sa dr Mlađanom Ilićem”.\nTakođe je izjavio da se sanitetsko vozilo srelo sa kombijem na “sredini puta”, kao i da je dete u tom trenutku bilo “bez vitalnih funkcija (bez srčanog ritma, bez pulsa, nije disalo)” i dodao da je odmah započeta reanimacija.\nKitanović je napomenuo da je dete preminulo u sanitetskom vozilu.\nIZVOR: PRVA, GLAS RAZUMA\nNekadašnji predsednik Skupštine opštine Zaječar i član SNS, Saša Mirković, uhapšen je danas u Budvi, javili su beogradski mediji.


In Store | Intervju | Aleksandra Milošević, marketing menadžer Om Made: Budite prisutni, razgovarajte sa svojom ciljnom grupom i osluškujte njihove potrebe\nOvog petka u našoj novoj rubrici, Kroz prizmu proizvođača, ugostili smo Aleksandru Milošević, marketing menadžera domaće kompanije Om Made, koja već dve decenije uspešno krči puteve na našoj FMCG sceni. Razgovarali smo sa njom iskreno o uspesima, problemima i stanju naše prehrambene industrije.\nŠta je ono što smatrate velikim uspehom u srpskoj prehrambenoj industriji?\nU Srbiji se promene dešavaju polako, ali je dobro što se ipak dešavaju pa u tom smislu imamo sve veću ponudu proizvoda biljnog porekla i širenje asortimana domaćih proizvođača koji su našli svoje mesto na tržištu i upotpunili ponudu boljeg izbora za potrošače koji menjaju navike i žele za sebe domaće, prirodne namirnice koje su i ukusne i funkcionalne za organizam.\nNajveći problemi u industriji robe široke potrošnje je i dalje visoka cena ulaska u markete velikih prodajnih lanaca, ograničene mogućnosti manjih dobavljača da uđu u trku sa velikim proizvođačima koji imaju background svetskih fondova pa se time dobija i ograničena ponuda na policama koja uskraćuje krajnjem potrošaču dostupnost proizvoda koje bi želeo da konzumira.\nTakođe, evropski trendovi kupovine domaćih proizvoda su postali aktuelni i kod nas, a potrošači se i dalje snalaze kako da nabave neke od lokalnih proizvoda, dok svi formati maloprodaje uglavnom forsiraju isti asortiman.\nMali broj kompanija može da se pohvali sposobnošću da stavi potrošača na prvo mesto i dosledno ide ka cilju ispunjavanja njihovih potreba. Mislim da je tu najveći jaz, gde se s jedne strane ulaže u kampanje za prodaju proizvoda koji nikom nisu potrebne, dok potrošači vape za drugačijom ponudom i za koju bi platili više, samo ako bi imali mogućnost lake i brze kupovine.\nKako nam se život i dalje sve više ubrzava, tako imam potrebu da i na profesionalnom planu pratim promene, a na privatnom kao majka dvoje dece, da sebi obezbedim snagu i zdravlje kako bih svakodnevnu trku ispratila optimalno, tako da se hranim što zdravije mogu i tu spadaju navike odlaska na pijacu, dok u marketima uglavnom obitavam na policama u kategoriji zdrave i organske hrane.\nOd omiljenih konkurentskih kompanija bih izdvojila Granum food, kao lep primer proizvođača organskih ulja i namaza koje najčešće kupujem.\nMali broj kompanija može da se pohvali sposobnošću da stavi potrošača na prvo mesto i dosledno ide ka cilju ispunjavanja njihovih potreba.\nMi volimo zdravu konkurenciju, pa ukoliko neko uspe pre nas da na srpsko tržište ponudi organske, zdravije grickalice i slatkiše za decu, a koji u svom sastavu ne bi imali GMO sastojke, pojačivače ukusa, veštačke boje i arome, sa smanjenom količinom soli i šećera, onda bismo im skinuli kapu i rado se pridružili da proširimo ponudu sa prirodnim i ukusnim proizvodima.\nBudite prisutni, razgovarajte sa svojom ciljnom grupom i osluškujte njihove potrebe, to je uvek dobar pravac.\nDigitalno prisustvo u svim formama je i dalje sve značajnije, a praćenje marketinških trendova u toj oblasti donosi veće mogućnosti i bolje pozicioniranje u glavama potrošača, fokusirajte se na inbound marketing, smanjite prekidanje korisnika agresivnim reklamnim kampanjama. S druge strane, kada je u pitanju OOH kao mehanizam približavanja pojedincima i zajednicama, birajte načine koji su prirodni i autentični a pre svega relevantni, tako možete unaprediti svoju brend poziciju, a i uticaj u društvu. Ovde mislim i na pravi izbor brend ambasadora koji će na adekvatan način pružiti informacije i preneti poruku u energiji u kojoj želimo da nas dožive, a i dati doprinos osvešćivanju ljudi o važnosti zdrave ishrane konkretno.\nIsto tako je važno biti deo na primer lokalne zajednice u kojoj poslujemo ili regionalne priče koja se odvija u našoj zemlji, a koja je aktuelna i bitna i nama i našim pratiocima i kupcima. Jer svi smo na kraju uvezani i svi imamo interes da nam bude bolje.


U jeku pandemije: Hrvatska policija u BiH ilegalno prebacila 15 migranata - TK PORTAL\nMukhtar Ahmat iz Pakistana i još 14 za sada neidentifikovanih migranata ilegalno je jučer ujutro iz Hrvatske prebačeno u BiH, saznaje “Žurnal“.\n“Dva sata iza ponoći grupa od petnaest migranata ušla je u privremeni prihvatni centar Miral”, potvrđeno je iz Službe za poslove sa strancima BiH.\nTokom srijede, slovenačka policija je, na osnovu readmisije predala Mukhtara hrvatskoj policiji. No, nekoliko sati kasnije, Mukhtar je pronađen na teritoriji BiH, u privremenom prihvatnom centru Miral u Velikoj Kladuši. Zvanično, hrvatske sigurnosne agencije nisu migranta putem readmisije prebacile u nadležnost policijskih agencija u BiH, što znači da su ga hrvatski policajci samo ilegalno prebacili na teritoriju BiH, jer je on od jučer formalno-pravno bio u nadležnosti Policije Republike Hrvatske. S njim je prebačeno još najmanje četrnaest migranata koji su jutros u dva sata preskočili ogradu i ušli u Miral, navodi “Žurnal“.\nPrema informacijama sigurnosnih agencija BiH, migrante su hrvatski policajci jučer dovezli u dva kombija, dok je u trećem kombiju bio samo jedan migrant. Svi oni su izbačeni na granici sa BiH. U Miralu je jutros, prema informacijama “Žurnala“, zavladala panika kada je redovnom inspekcijom utvrđeno da ima “viška” migranata, naročito zbog nemogućnosti izolacije u slučaju koronavirusa. U MUP-u USK su nam saopćili da imaju informacija da je veća grupa migranata jutro u zoru ušla u Miral.


Hamnej: Ne menjamo stav prema arogantnoj Americi - Sputnjik Srbija\n01:06 19 Septembar 2020\n13:20 18.07.2015 (osveženo 14:11 02.11.2015) Preuzmite kraći link\nTa izjava, izrečena u Teheranu na ceremoniji povodom kraja muslimanskog svetog meseca Ramazana, dočekana je od strane okupljenih uzvicima „Smrt Americi“, prenela je agencija AFP.\nHamnej je dodao da nuklearni sporazum, sklopljen u utorak nakon višegodišnjih pregovora Irana i svetskih sila, neće uticati na zvanični Teheran da prestane da podržava vlade Sirije i Iraka, niti „potlačene narode“ Jemena i Bahreina, kao ni Palestince.\nAjatolah je istakao da sporazum sa Britanijom, Kinom, Francuskom, Rusijom, SAD i Nemačkom još nije stupio na snagu i da on mora da bude pažljivo razmotren.\n„Oni su se zaista veoma potrudili i vredno radili“, rekao je Hamnej, govoreći o iranskom pregovaračkom timu. Kao iranski vrhovni verski vođa, ajatolah ima poslednju reč po svim pitanjima kako unutrašnje, tako i spoljne politike, uključujući sporazum o iranskom nuklearnom programu.\nSporazum Irana i svetskih sila, postignut pre četiri dana, predviđa ukidanje sankcija koje su značajno oslabile iransku privredu, u zamenu za ograničavanje nuklearnog programa te zemlje, što će ukloniti mogućnost proizvodnje nuklearnog oružja.\niranski nuklearni sporazum, Iranski nuklearni program, Ajatolah Sajed Ali Hamnej, Iran


Konkurs za dodelu podsticaja u sektoru omladine | Gde Investirati\nKonkurs za dodelu podsticaja u sektoru omladine\nMinistarstvo omladine i sporta Vlade Republike Srbije raspisalo je konkurse u oblasti omladinskog sektora u iznosu do 171 milion dinara.\nU saopštenju se navodi da je reč o konkursima za programe i projekte od javnog interesa u oblastima omladinskog sektora – za podršku jedinicama lokalne samouprave u sprovođenju omladinske politike na lokalnom nivou, kao i za stimulisanje različitih oblika zapošljavanja.\nTo se odnosi i na javni konkurs za finansiranje i sufinansiranje programa i projekata za sprovođenje ciljeva Nacionalne strategije za mlade i programa “Mladi su zakon”, kao i javni konkurs za razvoj i sprovođenje omladinske politike.\nPravo učešća na konkursu imaju jedinice lokalne samouprave koje imaju osnovanu kancelariju za mlade, kao i udruženja mladih, udruženja za mlade i njihovi savezi koji su registrovani na teritoriji Srbije, u zavisnosti od konkursa.\nKonkursna dokumentacija može se preuzeti na internet stranici Ministarstva.\nRok za dostavljanje predloga programa i projekata je 27. februar.\nPrevious Uhapšeni osnivači panamske kompanije Mossack Fonseca\nNext Objavljen poziv za koncesiju aerodroma "Nikola Tesla"\nTags Ministarstvo sporta i omladinepodsticaji


Fondacija Billa Gatesa investira u Afriku 5 milijardi dolara | Gde Investirati\nFondacija Billa Gatesa investira u Afriku 5 milijardi dolara\nU narednih pet godina fondacija će investirati još pet milijardi dolara u Afriku, izjavio je Bill Gates, jedan od osnivača kompanije Microsoft.\nGates je u Johanesburgu održao godišnje predavanje uoči dana posvećenog Nelsonu Mandeli, kada se Južnoafrikanci podstiču da posvete 67 minuta pomaganju drugima.\nUkoliko svet ne deluje u cilju pronalaženja kreativnijih načina da učini pristupačijim prevenciju i terapije za HIV, Gates je upozorio da bi “teško stečen uspeh u borbi protiv HIV-a u subsaharskoj oblasti u proteklih 15 godina mogao da se preokrene”, s obzirom na visok stepen nataliteta.\nAfrika je u demografskom smislu najmladji kontinent, rekao je Gates i dodao da se procenjuje da će do 2050. u Africi živeti 40 odsto ukupnog broja dece na svetu.\nGates je ocenio da je Afrika postigla značajan supeh u borbi protiv side. Danas polovina od 6,8 miliona zaraženih u Južnoj Africi prima terapiju, i dodao da je Fondacija “Bill i Melinda Gates” već uložila više od devet milijardi dolara u Afriku, uglavnom za zdravstvo.\nOn će učestvovati na globalnoj konferenciji o sidi, koja počinje u ponedeljak u Južnoj Africi.\nMedjunarodni dan Nelsona Mandele, borca protiv aparthejda i prvog demokratski izabranog predsednika Južne Afrike, obeležava se na dan njegovog rodjenja, 18. jula. Tim povodom se svake godine organizuje predavanje posvećeno socijalnim problemima, na kojima su govorile istaknute ličnosti, medju kojima Bill Gatets, Desmond Tutu i Kofi Annan.\nPrevious SoftBank Group kupuje ARM Holding\nNext Herbalife dobio kaznu od 200 miliona dolara\nTags Bill GatesfondacijaMicrosoft\nVučić: Smanjićemo porez na zarade, plate i penzije će biti veće\nOve godine će poresko opterećenje na zarade biti smanjeno, a plate u javnom sektoru i penzije biće značajnije povećane, najavio je danas premijer Srbije Aleksandar Vučić.


Tajni samit? EU strahuje: Rusija će je "progutati"\nTajni samit? EU strahuje: Rusija će je „progutati“\nBrisel — Članice EU su održale zatvoreni sastanak na kome su razgovarale o opasnosti da Moskva iskoristi političku situaciju kako bi pripojila Belorusiju\namit je održan svega 24 sata posle incidenta sa prinudnim sletanjem u Minsk aviona kompanije „Rajaner“ u kome se nalazio beloruski opozicionar Roman Protaševič.\nPredsednik Evropskog saveta Šarl Mišel je održao sastanak zatvoren za javnost. Učesnicima sastanka je zabranio da nose mobilne telefone, kako informacija ne bi dospela u javnost. Međutim, informacija je došla do medija, piše španski list „Pais“\nU Evropskoj uniji su uvereni da će predsednik Rusije Vladimir Putin iskoristiti sve veću izolaciju Lukašenka.\nVisoki predstavnik EU za spoljnu i bezbednosnu politiku Žosep Borelj je jedan od prvih koji je spomenuo rizik da će ono što se dogodilo u Minsku „Putinu pružiti priliku, slučajno ili namerno, da ubrza sprovođenje plana za preuzimanje Belorusije i kontrole nad njom“.\nU španskom listu se tvrdi i da EU razmatra dve opcije kako bi sprečila ovaj scenario – ili da zaintrigira Rusiju predlogom o uzajamnom političkom razumevanju i ekonomskom saradnjom ili da pojača tenzije.\nPrema podacima lista, plan EU je usaglašen prošle nedelje. U Evropskoj uniji smatraju da će predlog o saradnji pomoći da se prevaziđu sukobi koji postoje već sedam godina, međutim, ukoliko to ne prođe, onda će se pokrenuti „spirala sankcija“, koja bi mogla da nanese dodatnu štetu ruskoj ekonomiji.\nRanije je Evropska unija saopštila odluku da izoluje Belorusiju. Brisel je saopštio da neće dozvoliti prolaz beloruskim avionima u vazdušni prostor i na aerodrome EU. Države članice su takođe pozvale i na uvođenje novih ekonomskih sankcija Belorusiji.


tel / fax: (+381 11) 2650-331\nSertifikaciono telo za sertifikaciju osoba IMS (STSO) je organizaciona celina koja se nalazi u sastavu Instituta za ispitivanje materijala A.D., kao pravnog entiteta. STSO sprovodi sertifikaciju zavarivača.\nSistem menadžmenta je usklađen sa zahtevima standarda SRPS ISO/IEC 17024:2012-Ocenjivanje usaglašenosti – Opšti zahtevi za tela koja obavljaju sertifikaciju osoba.\nSertifikat o akreditaciji Obim akreditacije\nU cilju pravovremenog informisanja o uslovima za pristupanje i realizaciju procesa sertifikacije Sertifikaciono telo za sertifikaciju osoba je potencijalnim kandidatima stavilo na raspolaganje Pravila za sertifikaciju osoba/zavarivača, kojima se potencijalni kandidati informišu o svim detaljima vezanim za sam proces sertifikacije.\nSertifikacija se obavlja na lokaciji Naručioca usluge.\nSertifikaciono telo za sertifikaciju osoba se bavi sertifikacijom sledećih kategorija osoblja / zavarivača:\nZavarivanje čelika topljenjem prema šemi sertifikacije IMS-01 koja je usklađena sa standardom SRPS EN ISO 9606-1:2017.\nAluminotermijsko zavarivanje šina prema šemi sertifikacije IMS-02 koja je usklađena sa standardom SRPS EN 14730-2:2012.\nKandidati zainteresovani za sertifikaciju zavarivača mogu da u slobodnoj formi pošalju zahtev za sertifikaciju na naše e-mail adrese:\nZa sve nedoumice mogu da nas pozovu na telefon +381 11 2650-331.\nNakon upućenog i preispitanog zahteva za sertifkaciju, kandidati mogu da preuzmu Prijavni list za sertifikaciju zavarivača čijim popunjavanjem i potpisivanjem kandidati potvrđuju da su upoznati i saglasni sa postupkom i uslovima sertifikacije.\nSve zainteresovane strane imaju pravo da podnesu prigovor ili žalbu na realizovanu uslugu. Sa prigovorima/žalbama će se postupati u skladu sa dokumentom IP 28 Prigovori i žalbe.\nRegistar sertifikovanih osoba se nalazi na ovom linku.


Madjar so: Na mestu spomen-parka u Čurugu, korov i krave koje pasu\nBeta 15. juna 2016. 10:20\nJedna od inicijatorki postavljanja spomenika Madjarima stradalim u Drugom svetskom ratu u Vojvodini, Julija Teleki iz mesta Čurug u opštini Žabalj, izjavila je da je veoma razočarana zbog činjenice da je taj prostor potpuno zapušten.\n„Korov je visok i ceo metar, krave šetaju ispred spomenika, tu je njihov izmet, a na klupe se ne može sesti jer su zarasle u korov“, kazala je Julija Teleki za dnevni list Madjar so.\nDodala je da, uprkos obećanjima iz opštine Žabalj, nikada nije formirana komisija koja će brinuti o spomeniku i njegovoj okolini.\n„Ne znam šta je s tom komisijom, ja vidim da tu niko ne kosi travu, i vidim da zainteresovani dolaze ovde iz Madjarske i za sve nas se stidim zbog zapuštenosti koja se tu vidi. Ja ne mogu da održavam ovu okolinu, ja za to ni snage, ni para nemam“, kazala je Julija Teleki.\nSpomenik u Čurugu postavljen je 23. juna 2013. godine, uz prisustvo predsednika Srbije i Madjarske, Tomislava Nikolića i Janoša Adera, a tada je otkriveno i spomen-obeležje Srbima koji su bili žrtve Drugog svetskog rata u tom kraju.\nDvojica predsednika tada su ocenili da je reč o velikom koraku ka istorijskom pomirenju dva naroda.


Udruženje građana DUD: „Čovek bez istorije je pola čoveka” - Portal Moj Bečej - Bečejske opštine iz ugla građana!\nBečej ne prikazuje na adekvatan način sav potencijal koji ima kao građanska, tolerantna i multikulturalna sredina. Ne znamo mnogo ni o našim precima kao ni o istoriji zajednice u kojoj živimo. Kako je rekao Svetislav Hadnađev, predsednik udruženja građana DUD, čovek bez istorije sam je pola čoveka. Očuvati istorijsko i kulturno nasleđe u najvećoj potiskoj opštini glavni je cilj ove organizacije.\nŽelja nam je da sačuvamo istorijsku baštinu opštine, grada i naselja koja koje pripadaju. Zašto nam je to želja? Zato što smatramo da je čovek bez istorije pola čoveka, ako ga nemaš, a čini mi se da su bečejci malo zaboravili i sebe a i svoj grad. Nekako su sebe potisnuli u nekom lošem smislu, niti znamo mnogo o našim predcima, ne znamo skoro ništa o zgradama, to što znamo je vrlo malo, a nemamo čak čini mi se, ni želju da saznamo. E to bi malo da promenimo, da li ćemo uspeti i kako ćemo uspeti, videćemo.\nČlanovi DUD-a aktivni su i u Klubu zavičajaca koji postoji pri Narodnoj biblioteci Bečej, a njihov rad usmeren je ka očuvanju jevrejskog groblja i sećanju na doprinos Jevreja u opštini. Jedan od planova za budućnost jeste da se od zapuštenog groblja napravi spomen park, koji će kako je Hadnađev objasnio biti skladna i lepa memorijalna celina.\nRadi Klub Zavičajaca jako lepo, tu smo sa njima pa ponekad pomognemo ponešto, ne guramo se previše zato što smatramo da mesta u ovoj oblasti ima za još desetak udruženja najmanje. I zašto smo se uključili pomalo u rad sa njima je da je nama interes očuvanje jevrejskog groblja. Želja nam je da ga sačuvamo, u tom smislu smo stupili u kontakt sa jevrejskom opštinom u Novom Sadu, oni su sa njihovim predsednikom opštine, i imaju i oni dobru volju i zajedničku želju, odnosno želju da zajednnički nešto odradimo. Mislim da ćemo i uspeti u nekom narednom periodu.\nUdruženje građana DUD predložilo je lokalnoj samoupravi pokretanje inicijative za kategorizaciju nekoliko objekata od posebnog značaja u opštini Bečej. Među njima su jevrejsko groblje u Bečeju, Gombošev salaš sa parkom, objekat jodne banje sa žutim bazenima, Glazerov mlin sa industrijskim postrojenjem u Zelenoj i stari objekat i dimnjak Gerberove pivare.\nIz udruženja navode da spisak objekata čiju su zaštitu predložili i ovu inicijativu podkrepili obrazloženjem treba proširiti, jer turističku ponudu valja zaokružiti zgradama i celinama i u selima najveće potiske opštine. Međutim u odgovoru komisije za istorijske spomenike i naziva ulica, navodi se da to telo nije nadležno, a dalje su ih uputili na pokrajinski zavod za zaštitu spomenika kulture.\nŽao mi je što nismo spomenuli i željezničku stanicu, ali nije kasno, e sad tu ima mali problem, da se ne udubljujem ponovo u tu priču, malo oko samo toliko da ćemo morati izgleda kao udruženje građana sami da započnemo postupak, i da ga završimo u saradnji sa zavodom za zaštitu spomenika, što malo deluje čudno jel bi trebalo ipak opština tu malo više da se angažuje, ali dobro, ako je tako pomešano sa kartama, onda ćemo mi odraditi partiju do kraja.\nArheolozi, istoričari, pravnici, kao i drugi zainteresovani za lokalnu istoriju, arheologiju i geneologiju članovi su DUD-a. Saradnja sa ovdašnjim ustanovama kulture na zavidnom je nivou kako ocenjuje Hadnađev, a možda i najbolja kada je u pitanju rad udruženja građana i lokalne samouprave.\nNema nas mnogo, desetak, ne vodimo neku evidenciju, niti uzimamo neku članarinu, mislim da za time nema potrebe. Ko je čistog srca uvek će nam rado pomoći i pridružiti se a pridruženih članova imamo, kogod je zainteresovan.


Kako do potrošača i kako osvojiti njihovu odanost? - Nenad Matijašević za InStore Magazin - Saga - New Frontier Group\nNenad Matijašević, Account Manager Sage: Kako do potrošača i kako osvojiti njihovu odanost?\nPrenosimo vam intervju našeg Account Menadžera, Nenada Matijaševića, za Instore Magazin\nNaš pristup nije da prodamo rešenje već da našim korisnicima budemo valuable partner i savetnik u procesu implementacije i prihvatanja rešenja, rekao nam je na početku razgovora Nenad Matijašević, Account Manager Sage, jedne od vodećih IT kompanija kod nas.\nKao iskusan Account Manager, zaduženi ste za privatni sektor, imali ste prilike da poslujete sa većinom industrija, pa nam recite po čemu je specifičan FMCG i koliko je napredna industrija u smislu digitalizacije?\nKao i svaka od industrija u privatnom sektoru tako i FMCG ima svoje specifičnosti, koje su možda danas zbog trenutne situacije postale i dodatno izražene. Ako generalizujemo ceo FMCG nivo digitalizacije nije na zavidnom nivou, iako većina njih prepoznaje probleme sa kojima se svakodnevno susreće, pa i tehnologije koje mogu da im pomognu. Međutim, na žalost, uglavnom se koncentrišu na adresiranje povećanje potražnje prouzrokovane disrupcijom na tržištu. Stoga, prepoznavanje propuštenih šansi, dopunskom prodajom (upsale), smanjenje odlaska i zadržavanje potrošača su pojmovi kojima ne stižu da se bave.\nPošto sam generalizovao čitavu industriju, moram da napomenem da svakako postoje lideri koji u tehnologiji vide veliku pomoć i svesrdno je koriste. Takvih kompanija nije mali broj i one trenutno koriste (ili su u postupku uvođenja) rešenja koja im omogućuju da ostvare ili zadrže prednost nad konkurencijom, uz obezbeđivanje izvanrednog korisničkog iskustva za svoje klijente.\nDa li su konvencionalna IT rešenja prilagođena Retail industriji ili je razvoj softvera prema potrebama korisnika ipak u maloj prednosti?\nSvakako da i u retail industriji, kao i u bilo kojoj drugoj, korišćenje rešenja koja su razvijena prema potrebama korisnika, odnosno industrije, obezbeđuju da su kroz njih obuhvaćene najbolje poslovne prakse kao i veliko iskustvo u okviru industrije. Tu se Selecta, CRM rešenje koje je naša kompanija razvila, izdvaja od možda sličnih rešenja, s obzirom da su u njoj sadržane najbolje poslovne prakse, kao i veliko iskustvo naših analitičara u okviru industrije. Naš pristup nije da prodamo rešenje već da našim korisnicima budemo partner sa iskustvom i savetnik u procesu implementacije i prihvatanja rešenja, pa i da kroz taj proces, ako pričamo o Selecti, pokažemo vrednost koju korisnici mogu da prepoznaju i valorizuju u narednim koracima.\nŽivimo u vreme kada e-commerce još uvek nije toliko prisutan na našim prostorima, ali silom prilika će se sve više kupovati na daljinu. Kako kompanije ovu situaciju mogu da preokrenu u svoju korist?\nE-commerce je kanal prodaje koji odavno postoji, ali je kod nas počeo aktivno da se razmatra i uvodi u većoj meri tek usled promena ponašanja kupaca, koja su izazvan pandemijom COVID-19. S obzirom na već pomenute promene ponašanja, koristeći savremene CRM alate kao što je Selecta, možete da na osnovu podataka koje imate u sistemu o svojim kupcima, radite naprednu analitiku, predviđanje promena ponašanja i da se vašim kupcima obratite personalizovanom ponudom. Ono što je jedan od glavnih benefita Selecte je odlučivanje u realnom vremenu, kao što je npr. slanje personalizovane ponude u trenutku kada je korisnik na nekom od kanala kompanije.\n„Ritejleri“ imaju mogućnost da prikupe ogroman broj podataka o svojim korisnicima, a većinu njih pre svega ne prikupljaju, niti analiziraju.\nČinjenica je da potrošači danas koriste tehnologiju, koja im u trenutku predstavi celokupnu ponudu na domaćem i naročito globalnom tržištu. Teško ih je osvojiti i još teže zadržati, pa nam recite kako tehnologija može da pomogne?\n„Ritejleri“ imaju mogućnost da prikupe ogroman broj podataka o svojim korisnicima, a većinu njih pre svega ne prikupljaju, niti analiziraju. Svu komunikaciju koju korisnik ima sa jednom kompanijom, na svim kanalima, bili oni digitalni ili fizički, Selecta može da prikupi i da centralizuje na jednom mestu. Žalbe korisnike, loši komentari na nekim od komunikacionih kanala, česte reklamacije, pozivi call centru i ostalo predstavljaju ulazne podatke na osnovu kojih Selecta pruža informacije kada se povećava opasnost da će potrošač prestati da kupuje proizvode, ili koristi usluge kompanije. U istom momentu, predlaže unapred definisane korake i ponude za korisnika, koje tu opasnost znatno smanjuju i utiču na povećanje zadovoljstva potrošača.\nSmatra se da je digitalni svet pod uticajem „infodemije“, gde je nerelevantan sadržaj često prepreka koju moramo da premostimo da bismo došli do sadržaja koji nam je potreban. Kako da reklama „radi“ za obe strane, odnosno, kako da za oglašivače ne bude sipanje novca u bunar i kako da povećaju konverziju?\nUpravljanja kampanjama mora da bude zasnovano na podacima koje ulaze u CRM. CRM sistemi, zasnovani na veštačkoj inteligenciji, prikupljaju podatke o ponašanju potrošača, o njegovim prethodnim kupovinama, pretragama na vašem e-commerce portalu (online shopu), najčešće korišćenim kanalima za kupovinu i komunikaciju sa vama. Na osnovu tih podataka omogućavaju kompanijama da kreiraju i izvršavaju kampanje za segmentirane grupe kupaca.\nNe radi se danas o tome ko ima nižu cenu proizvoda i ko ima bolju ponudu, veću reklamu… već je ovo doba u kome se gradi prisniji odnos i nudi brži odgovor na potrebe potrošača.


besplatni udžbenici - Srpskainfo\nMinistarstvo prosvjete i kulture RS treba da obezbijedi besplatne udžbenike za sve učenike prvog i drugog razreda osnovnih škola, te učenike koji su treće i svako naredno dijete iz porodica sa troje i više djece, a koji su učenici od trećeg do devetog razreda osnovnih škola. Novac za ovo planiran je budžetom za ovu godinu.\nNAGRADA ZA ODLIČAN USPJEH Osnovcima podijeljeno više od 18.700 kompleta udžbenika\nU Srpskoj je u periodu 2007-2019. godine nabavljeno više od 18.700 kompleta školskih udžbenika za odlične učenike osnovnih škola, od trećeg do devetog razreda, iz porodica sa četvoro i više djece.\nPOMOĆ HRANITELJSKIM PORODICAMA Besplatne udžbenike dobilo 37 učenika\nHraniteljske porodice dobile su danas jednokratnu novčanu pomoć koja će biti iskorištena za nabavku udžbenika i školskog pribora za djecu iz ovih porodica.\nPrvi put besplatni udžbenici i za pobjednike takmičenja\nU novoj školskoj godini u Srpskoj biće obezbijeđeni kompleti besplatnih udžbenika za oko 9.300 učenika prvog razreda i oko 9.700 učenika drugog razreda osnovnih škola, najavilo je Ministarstvo prosvjete i kulture RS, dodajući da je za to predviđeno 978.350 maraka.\nStudenti i školarci iz hraniteljskih porodica dobijaju BESPLATNE UDŽBENIKE\nPored djece iz višečlanih i romskih porodica Grad će po prvi put, od predstojeće školske godine obezbijediti besplatne udžbenike i djeci iz hraniteljskih porodica.\nZadovoljni smo što je inicijativa za uvođenje besplatnih udžbenika jednoglasno podržana na Narodnoj skupštini RS i smatramo da usvojenim zaključcima treba dati šansu, kao što su oni dali šansu našoj ideji.\n"Građani da tuže Srpsku jer se krši ustavno pravo na obrazovanje": Besplatni udžbenici izazvali žestoku raspravu u NS RS\nAko u Ustavu Republike Srpske stoji da je školovanje obavezno i besplatno, onda to znači da građani mogu tužiti Srpsku jer im to nije omogućila, kazala je večeras poslanik PDP Gordana Vidović tokom rasprave u Narodnoj skupštini RS o prijedlogu zaključaka u vezi sa uvođenjem besplatnih udžbenika za sve učenike osnovnih škola u RS.\n"IMA SE ZA PLAĆANJE NERADA FUNKCIONERA" Poslanici raspravljaju o uvođenju besplatnih udžbenika u osnovne škole\nMinistar prosvjete i kulture Republike Srpske Natalija Trivić rekla je da je, bez namjere da dijeli djecu po bilo kom osnovu, prioritet da besplatni udžbenici budu obezbijeđeni onima kojima je to najpotrebnije i da se na taj način pomogne njihovim roditeljima da bez dodatnog opterećenja adekvatno spreme djecu za školu.\n"DJECI MINISTARA, DIREKTORA I BOGATIH NE TREBAJU BESPLATNI UDŽBENICI” Premijer Višković smatra da nisu svi u istoj poziciji\nOdbor za pitanja djece, mladih i sporta i Odbor za obrazovanje, nauku, kulturu i informisanje NSRS sutra će razmatrati građansku inicijativu o uvođenju besplatnih udžbenika za sve osnovce u Srpskoj.\nULAGANJE U BUDUĆE GENERACIJE Za "besplatne udžbenike" potrebno između 10 i 12 miliona KM\nInicijativa da se osnovcima u Republici Srpskoj obezbijede besplatni udžbenici značajna je za sve građane, a njeni potpisnici smatraju da je od interesa za Srpsku da se ulaže u znanje onih koji su budućnost Republike, rekao je Srni jedan od pokretača ove inicijative Duško Tadić.\nPOMOĆ ZA NAJUGROŽENIJE Djeci iz hraniteljskih porodica besplatni udžbenici i prevoz


HOLIVUDSKA RAZGLEDNICA IZ BEOGRADA | Ekspres.net\nDušica Anastasov Mihajlo Paunović\nStrane ekipe filmadžija su u stalnoj potrazi za novim destinacijama, a nas tek počinju da otkrivaju\nU vreme digitalne revolucije, kreativnost je nova nafta Srbije. U potrazi za originalnim ambijentima, filmske ekipe otkrile su Beograd, ali tu se njihovo interesovanje nije završilo. "Na njihovim mapama naše ulice, građevine, tvrđave postaju najbolja mesta za neke nove filmske priče. Uz dobru organizaciju, ni Pariz u Beogradu više nije nemoguća misija", tvrdi Milica Božanić, izvršni direktor Srpske filmske asocijacije\nKoje lokacije su stranim filmadžijama najatraktivnije u Srbiji?\n- Mi uvek kažemo da sve može biti filmska lokacija. Centralne ulice Beograda i Novog Sada su interesantne kao zamena za centralnu i zapadnu Evropu, napušteni industrijski kompleksi daju veliku slobodu za izgradnju scenografije i filmove, od istorijskih komada do horora, tvrđava Maglič, Smederevo, Kalemegdan već imaju svoj filmski život, ali isto tako je interesantna brutalistička arhitektura Novog Beograda, priroda Tare i Stare planine je sve atraktivnija za strane filmadžije, koji su uvek u potrazi za nekim neotkrivenim lokacijama.\nŠta im nudimo osim lokacija?\n- Bez vrsnih filmskih radnika i profesionalaca, lokacije ne znače puno, tu se podrazumeva i celokupna infrastruktura, tehnika, studijski kapaciteti... Glavni faktor privlačenja su troškovi koji su niži od ostatka Evrope, kao i sistem podsticaja od 25 odsto koji je Ministarstvo privrede uvelo od 2016. i zahvaljujući kome je u Srbiji broj stranih projekata utrostručen.\nProteklih godina u našem ambijentu snimljene su scene za najmanje deset stranih filmova. Koji su nam kadrovi potrebni osim glumaca i da li ih imamo, s obzirom na to da je na pojedinim snimanjima angažovano od 150 do 1.500 ljudi?\n- Film upošljava veliki broj ljudi najrazličitijih zanimanja i zbog ekspanzije u kojoj se sektor nalazi postoji potreba za povećanjem broja tehničkih kadrova - od kamere, preko rasvete, scene, do velikog broja majstorskih zanata na kojima leži filmska produkcija, ali isto tako i novih zanimanja koja nameće prodor novih tehnologija. Tako se sa rastom produkcije razvija i sektor postprodukcije i vizuelnih efekata u kome želimo da animiramo što veći broj mladih talenata kroz usavršavanje i specijalizaciju.\nDolazak stranih filmskih ekipa podrazumeva i angažovanje turističkih potencijala, smeštaj, hranu... Koliko smo spremni da ispunimo njihove zahteve?\n- Hotelska i turistička industrija su u Srbiji već godinama u ekspanziji, a otvaranje novih hotela i restorana olakšava nam pridobijanje filmadžija koje često imaju specifične zahteve. Do sada nisam čula ni za jedan primer gde nešto nije moglo da bude obezbeđeno, da li je to orijentalna kuhinja za zvezde i članove ekipa iz Bolivuda, ili navike putnika koji dolaze iz Holivuda. Najčešći komentar koji sam čula od stranaca nakon prvog radnog iskustva u Srbiji jeste to da ljudi imaju "pozitivan stav ka prevazilaženju prepreka". Dakle, ljudi, njihova kompetentnost i volja da prevaziđu nedostatke je ključni faktor poverenja.\nKoliko možemo da ih pratimo kada je reč o scenskim efektima?\n- Zahvaljujući decenijskoj filmskoj tradiciji, naš sektor scenografije je jedan od razloga zbog čega stranci biraju da dođu u Srbiju. Kreativno, ali i tehnički kod nas je moguće proizvesti sve što se radi i napolju, ponekad za kraće vreme ili uz niže troškove. Kada govorimo o iskustvo u specijalnim efektima na setu, naši kaskaderi su već nekoliko godina među prvima na svetskim takmičenjima. Puno poverenje u izradi vizuelnih efekata naših studija imali su "Netflix", "SyFy", bolivudski studiji, a polagano ulazimo i na tržište Kine. Zbog talentovanih ljudi koji su ostali u Srbiji, ali i ogromnog broja onih koji su otišli i izgradili uspešne karijere u inostranstvu, pokrenuli smo konferenciju "CGA Belgrade", koja na međunarodnom nivou ima misiju da etablira Srbiju kao hab industrije vizuelnih efekata u istočnoj Evropi i da istovremeno mladim talentima obezbedi edukaciju i pruži mogućnosti za usavršavanje.\nKolika je finansijska dobit od učestvovanja u stranoj filmskoj produkciji? Kada je reč o Dubrovniku, pominju se fantastične sume zarađene od snimanja.\n- Dubrovnik je zahvaljujući seriji "Igra prestola" benefitovao u turističkoj tražnji koju je ta serija pobudila kod publike. Kompenzacije od snimanja na lokacijama mogu biti velike, zavisno od zahteva produkcije i scenarija. Za jedno snimanje potrebno je mnogo dozvola za privremenu gradnju, zauzimanje javne površine, saobraćajnih, komunalnih usluga... Važno je da službe nadležne za izdavanje dozvola imaju jasno definisane procedure i cenovnike i ta predvidivost troškova za filmske produkcije znači da je javni sektor "film friendly". Moglo bi se reći da se od šest do osam odsto budžeta troši na lokacije i treba biti vrlo racionalan i umeren u vezi sa finansijskim očekivanjima. Mora se sagledati marketinški potencijal projekta i sa produkcijom pregovarati o promociji destinacije nakon snimanja, a ne samo o direktnim finansijskim benefitima. Mislim da je jedan od zahtevnijih poduhvata bilo snimanje rimejka filma "Papillon" (Leptir) u Karađorđevoj ulici, koja je pretvorena u Pariz iz 1930. Grad Beč je inkasirao četiri miliona evra od snimanja samo nekoliko scena za "Nemoguću misiju", ali promocija koju je dobio na ekranu je daleko veća. To je nešto ka čemu treba da stremimo - projekti koji će ugraditi u priču Beograd ili Srbiju kao mesto dešavanja. Bolivudska produkcija je otvorena za takve ideje i upravo je ove jeseni izašao film istaknutog reditelja Manija Ratnama u kome se jedna od tri porodične priče dešava u Srbiji.\nKakva su Vaša iskustva kada je reč o organizaciji rada sa stranim filmskim ekipama?\n- Moja uloga je upoznavanje i predstavljanje mogućnosti za rad u Srbiji. To je lakši deo posla koji se bazira na marketingu i održavanju kontakata, a istovremeno i reprezentovanju čitave industrije, što je odgovorna pozicija u lancu komunikacije. Tokom takozvanih fam tura, najvažnije je da brzo shvatite njihov način rada i vidite kako možemo da ispunimo ta očekivanja. Amerikanci su vrlo zahtevni jer je filmska industrija i način rada kod njih ustoličen i očekuju da gde god da odu, svi budu na nivou kao u SAD, dok sa Indijcima ima puno improvizacije i morate imati fleksibilnost, pretpostaviti korake unapred i biti spremni na stalno pregovaranje. Postoje projekti koji nemaju velike budžete, ali ih ekipa radi srcem i mogu biti kreativno mnogo zanimljiviji za rad nego blokbasteri. Zbog toga uvek promovišem naše produkcijske kuće kao partnere u poslu, a ne samo servisere.\nKoliko Srbija može da bude konkurentna u izboru lokacija, šta je naša prednost?\n- Postoje zemlje sa višim planinama i uređenijim gradovima, starijim i velelepnijim dvorcima od nas, ali to nije uvek presudna konkurentska prednost. Mi ponekad ne znamo kakve sve lokacije postoje u Srbiji. Rekla bih da su mnoge lokacije u Srbiji još neistražene i nepoznate. Danas se veliki broj holivudskih projekata snima u Atlanti samo zato što postoje federalni podsticaji. Dokle god budemo bili u mogućnosti da se takmičimo cenovno, to će biti glavna konkurentska prednost. Prag i Budimpešta su trenutno prebukirani projektima za narednih godinu dana, i to je šansa za nas da poslove skrenemo ka sebi. Povrh svega toga, naši ljudi, projekti na kojima su radili i pozitivni utisci svih koji su snimali u Srbiji su najveća reklama. Zato svaki član filmska industrije je oličenje cele industrije u očima stranaca.\nfilmovi snimanje lokacija Milica Božanić filmadžije strane ekipe


Sistem vanrednog školovanja u srednjoj stručnoj školi „Sveti Arhangel“, Sveti Arhangel Novi Sad\nSistem vanrednog školovanja u srednjoj stručnoj školi „Sveti Arhangel“\nMada na teritoriji glavnog grada Vojvodine radi veliki broj srednjih škola, što privatnih, što državnih, među njima postoji jedna koja se kvalitetom nastave i pristupačnim cenama izdvaja u odnosu na ostale! A uz to je srednja škola Sveti Arhangel, Novi Sad smeštena na idealnoj lokaciji, na Trgu Marije Trrandafil broj 14, tako da se u njenoj neposrednoj blizini nalazi i sam centar ovog grada, te je ona vrlo lako dostupna svima koji su zainteresovani za vanredno školovanje.\nDana 09. novemra 2016. godine je Privredni sud doneo rešenje pod brojem 205/2016, a u kome je jasno navedeno da je ova srednja škola u potpunosti ispunila sve zakonom predviđene zahteve, te da joj je pomenutim rešenjem dozvoljeno da obavlja kako redovno, tako i vanredno školovanje za sve zainteresovane kandidate, odnosno da sprovodi proces dokvalidikacije i prekvalifikacije, te uporedno školovanje. U skladu sa važećim propisima, a koje predviđa Zakon o osnovama sistema obrazovanja, objavljenim u brojevima 72/09 i 52/11 Službenog glasnika Republike Srbije, odnosno prema onima koje određuje zvanični Zakon o srednjem obrazovanju i vaspitanju, a koji je zvanično objavljen u Službenom glasniku Republike Srbije broj 55/2013, se i odvija nastava u okviru ove obrazovne instuticije, čime se u potpunosti poštuju i sva pravila koja navodi Ministarstvo prosvete, nauke i tehnološkog razvoja.\nŠta je to vanredno srednje obrazovanje?\nU zavisnosti od toga da li je neki kandidat pre toga završio srednju školu, to jest neki razred bilo koje srednje škole ili ne, zavisi i dokumentacija koja se zahteva prilikom upisa, odnosno postupak upisa koji predviđa srednja škola Sveti Arhangel u Novom Sadu, a kada je u pitanju vanredno školovanje.\nBez obzira u koju grupu da spadaju, svi zainteresovani najpre imaju mogućnost da se prijave za pohađanje nastave, a to mogu da učine na nekoliko načina. Uz mogućnost da se prijave preko telefona naše institucije, odnosno da dođu ličnu u prostorije škole i na taj način izvrše prijavu, oni isto tako mogu i da popune kontakt formu koja je navedena na zvaničnom sajtu ove škole ili, pak da pošalju mejl sa potrebnim informacijama.\nPošto budu izvršili prijavu, biće i zvanično organizovan upis, a tada se zahteva da svi kandidati dostave potrebnu dokumentaciju. Svaki onaj kandidat koji je navršio 17 godina, a pre toga je imao prilike da stekne diplomu neke srednje škole, te želi da izvrši ili prekvalifikaciju za neko zanimanje po izboru ili da se u okviru već stečenog zanimanja dokvalifikuje, ima obavezu da dostavi izvod iz matične knjige rođenih, te uverenje o državljanstvu, odnosno diplomu konkretne srednje škole. Naglašavamo da on dostavlja ili overene fotokopije svih navedenih dokumenata ili originale, a samo je za dokaz o državljanstvu navedeno ograničenje da dokument ne sme da bude stariji od 6 meseci.\nUpis učenika na vanredno školovanje\nKada bude bio organizovan upis, svi kandidati su obavezni da prilože i fotokopiju ličnog dokumenta sa fotografijom (lična karta, vozačka dozvola ili pasoš), kao i originalan dokument na uvid. Važno je i da svaki kandidat koji poseduje čipovan lični dokument ima dužnost da se u potpunosti pridržava pravila koje je vezano za njegovo korišćenje, a što znači da mora da ga očitanog ima u tom trenutku. Zatim srednja škola Sveti Arhangel, Novi Sad organizuje Komisiju nastavničkog veća, koja ima dužnost da uporedi nastavni plan za konkretni obrazovni profil sa predmetima koje je taj kandidat položio za vreme prethodnog školovanja, a kada nastoji da utvrdi da li postoje oni koje nije položio, a koji postoje u zvaničnom nastavnom programu za konkretan obrazovni profil. Tom prilikom se i donosi odluka koji se predmeti tom kandidatu priznaju, a koji ne, odnosno koje od njih će morati da polaže ukoliko želi da se prekvalifikuje ili dokvalifikuje. A nakon toga će direktor ove institucije da donese zvaničnu odluku, kao i rešenje o ispitima koje taj kandidat mora da polaže i koje će mu biti isporučeno u jasno definisanom roku.\nSa druge strane su oni kandidati koji svakako imaju više od 17 godina, a koji su završili samo osmogodišnju školu. Od njih se zahteva da prilikom upisa dostave svu već pomenutu dokumentaciju, stim da umesto diplome srednje škole, oni imaju obavezu da dostave svedočanstvo o završenoj osnovnoj školi, odnosno original ili overenu kopiju tog dokumenta. Kada je u pitanju vanredno školovanje za ove kandidate, oni imaju obavezu da polažu sve predmete koji su navedeni nastavnim programom za konkretni obrazovni profil za koji žele da se kvalifikuju.\nSrednja škola “Sveti Arhangel” organizuje ispitne rokove prema tačno utvrđenim pravilima, a u skladu sa odredbama zvaničnog Pravilnika o polaganju ispita i Statuta ove institucije i to svakog meseca.\nSvaki kandidat može da se prijavljuje za polaganje u svakom ispitnom roku, stim da je navedeno da u jednom ispitnom roku može da prijavi najviše 5 ispita koje želi tom prilikom da polaže.\nNapominjemo da se svi ispiti polažu pred zvaničnom komisijom koju formira srednja škola Sveti Arhangel, Novi Sad, te da svaki kandidat koji položi sve ispite koje zahteva konkretan obrazovni profil stiče zvanično priznatu diplomu. Ne samo njeno izdavanje, već i izdavanje svih ostalih dokumenata se beleži u Matičnu knjigu ove škole, a sa posebnom pažnjom se vodi i evidencija za svakog pojedinačnog kandidata u Registru učenika.\nŠta po završetku vanrednog školovanja?\nNakon što bude stekao diplomu za konkretni obrazovni profil, svaki kandidat može da zahteva da mu ona bude upisana u radnu knjižicu i to u skladu sa pravilima koja navodi važeći zakon.\nIsto tako, ako želi, on ima pravo i da priloži tu diplomu prilikom polaganja prijemnog ispita za bilo koju višu školu, odnosno fakultet na teritoriji naše zemlje, uzevši u obzir da je sa zakonskog i pravnog stanovišta taj dokument u potpunosti priznat.\nKoji su sve obrazovni profili u ponudi?\nOsim što kandidati mogu da se školuju u oblasti medicine i ekonomije, te da se prekvalifikuju, odnosno dokvalifikuju za zanimanje medicinska sestra - vaspitač, farmaceutski tehničar ili ekonomski tehničar, odnosno za zanimanje pedijatrijska sestra - tehničar, laboratorijski tehničar ili medcinska sestra - tehničar, srednja škola Sveti Arhangel u Novom Sadu im nudi mogućnost da odaberu i neko zanimanje u oblasti administracije, elektrotehnike, turizma ili saobraćaja, građevinarstva ili drugih oblasti, budući da vršimo dokvalifikaciju i prekvalifikaciju za gotovo sve obrazovne profile koji postoje. A zahvaljujući saradnji koju ostvarujemo sa velikim brojem srednjih škola u zemlji, svima koji su zainteresovani pružamo mogućnost i da prisustvuju stručnim konsultacijama za različite obrazovne profile.\nSve osobe koje zanima vanredno školovanje bi trebalo da znaju i to da su profesori koji čine stručni tim naše institucije uvek raspoloženi da izađu u susret njihovim zahtevima, tako da konsultacije po potrebi mogu da organizuju i putem modernih sredstava komunikacije, a sve sa ciljem da zainteresovanim kandidatima pruže mogućnost da u što kraćem roku dobiju sve potrebne informacije i pomoć oko pripreme ispita.\nNa svako pitanje koje možda imate, a koje se odnosi na vanredno ili uporedno školovanje, kao i na postupak dokvalifikacije ili prekvalifikacije, srednja škola Sveti Arhangel u Novom Sadu i njen stručni tim će u najkraćem mogućem roku da vam odgovore! Mi smo tu da vam ponudimo visok kvalitet obrazovanja, a po cenama kojima ćete biti i više nego zadovoljni, uzevši u obzir da se svrstavaju među najpovoljnije u celoj zemlji!


Kada pomenemo neke stvari vjerujemo da svi to rade. Nema osobe na ovom svijetu koja nije progutala nekoliko košpica trešanja dok ih jede, slažete li se s nama? Moramo da kažemo kako se oglasila doktorica koja ističe da to nije ni malo naivno i da to ne trebamo raditi nikako.\nNaime, bilo da se radi o odraslim ili djeci, jako je bitno izbjegavati gutanje košpica ne samo trešnje nego bilo kojeg drugogo voća ili povrća, jer kako kaže, to ozbiljno utiče na rad našeg gastroenterološkom trakta. Ona je rekla kako s godinama dolazi do slabljenja mišića debelog crijeva i dolazi do stvaranja tako zvanih džepova, to jest proširenja u debelom crijevu.\nOna kaže da svaka košpica može da zapadne tu i ostane, što s vremenom mora da se riješi i jedino riješenje je 0peracija. Kod mladih je drugi problem, pošto se košpice ne vare, one mogu da nabubre u tijelu i naprave velika 0štećenja crijeva i velike pr0bleme.


Stvorili vještačku kožu koja upozorava na srčane probleme - Novagaszeta.rs\nJapanski naučnici stvorili su vještačku elektronsku kožu koja može svog korisnika da upozori na srčane probleme.\nSvjedoci smo nevjerovatnih tehnoloških inovacija, koje najlakše primjećujemo koristeći internet, pametne telefone i društvene mreže.\nIpak, osim mobilnih aplikacija, na veliku sreću, postoji i tehnološki napredak čovječanstva koji se odnosi i na one manje poznate inovacije iz oblasti medicine i industrije.\nNaučnici svakodnevno rade na osmišljavanju alata koji će omogućiti ljudima da kvalitetnije žive. Iz tih pobuda, japanski naučnici osmislili su vještačku, takozvanu elektronsku kožu, koja putem interneta prati rad srca svog nosioca, odnosno korisnika.\nUz pomoć LED ekrana, dimenzija 16×24, koji se postavi na kožu, korisniku je omogućeno da svakodnevno prati funkcionisanje srca. Takav uređaj će u budućnosti moći preciznije da pruži informacije korisniku, ali i njegovom doktoru, što će dovesti do bolje prevencije od srčanog udara, ali i preciznijeg liječenja srčanih bolesnika.\nKreatori elektronske kože nadaju se da će ona postati standardni alat za medicinsku njegu, te da će se moći koristiti u svim klinikama širom planete. Njihov cilj je da vještačka koža uskoro bude dostupna svima bez obzira na to iz koje zemlje korisnik dolazio.\nIza projekta stoji Takao Somea, profesor na Univerzitetu u Tokiju, koji se nada da će njegov patent biti dostupan na tržištu za tri godine, ali do tada tvrdi da još ima puno posla na usavršavanju ovog revolucionarnog proizvoda.\nOvaj japanski izum u sebi sadrži sve podatke o radu srca svog korisnika, koje doktor može da protumači tokom liječenja pacijenta. Osim toga, ovaj proizvod ima mogućnost ranijeg upozoravanja svog korisnika promjenom boje na displeju, pomoću koje korisnik dobija prve informacije o iznenadnim prekidima ili bolestima.\nNaučnik Takao Somea ističe da je trenutno najvažnije da njegov tim uspijeva da poboljša pouzdanost elektronske kože.\nKako bi u budućnosti zaštitili i održali kvalitet svog proizvoda, japanska kompanija „Nippon“ će biti zadužena za proizvodnju elektronske kože.\nPrepoznajte na vrijeme probleme sa štitnjačom\nPogledajte fotografiju koja je poharala internet\nTagged nauka, vještačka koža


Predsjednik Čubrilović uputio čestitke povodm 28 godina postojanja i rada RTRS-a | NSRS\nPredsjednik Narodne skupštine Republike Srpske Nedeljko Čubrilović uputio je, u ime Narodne skupštine i u svoje ime, menadžmentu, urednicima, novinarima, snimateljima i svim zaposlenim u Radio-televiziji Republike Srpske iskrene čestitke povodom 28. godišnjice postojanja i rada ove medijske kuće .\n„Javni RTV servis je jedan od najvažnijih medijskih stubova Republike Srpske koji, u skladu s najvišim etičkim i profesionalnim načelima, informiše javnost o svim važnim političkim, ekonomskim, društvenim, kulturnim, naučnim i sportskim događajima i temama značajnim za život građana“, navodi se u čestitki predsjednika Narodne skupštine Srpske.\nČubrilović je naglasio da je RTRS u proteklih 28 godina, kao hroničar i pouzdan svjedok svih važnih događaja, y interesu istine, bila uz građane, preuzimajući na sebe veoma odgovorne projekte i zadatke.\n„Tako je bilo i u svim kriznim situacijama i izazovima, pa i u ovome koji živimo danas bopeći se sa virusom korona. Čestitam vam na uspješno obavljenom izazovu, jer je PTV servis uspio da organizuje i nastavu na daljinu, za učenike osnovne škole“, navedeno je u čestitki.\nOn je istakao da je RTRS upravo na ispunjavanju takvih zadataka, pokazala neophodnost postojanja i ulogu javnog medijskog servisa.\n„Radio-televiziji Republike Srpske zahvaljujem i na redovnom izvještavanju sa zasjedanja Narodne skupštine Srpske i praćenju parlamentarnih aktivnosti. Vama i vašim saradnicima želim uspjeh u daljnjem radu“, navodi se u čestitki predsjednika Čubrilovića.


REVIJA NARODNIH NOŠNJI USKORO U ISTOČNOM SARAJEVU\nOmladinsko udruženje "Aksiom" iz Istočne Ilidže uskoro će u Istočnom Sarajevu organizovati reviju na kojoj će biti predstavljene po četiri rekonstruisane stare narodne nošnje iz BiH, Srbije i Hrvatske.\nPredsjednik Omladinskog udruženja "Aksiom" Goran Kovačević rekao je Srni da su nošnje, koje će biti predstavljene u Istočnom Sarajevu, izrađene na osnovu dostupnih zapisa i slika, jer većina nije sačuvana ili se nalaze u fundusu muzeja.\n"Izradi tih narodnih nošnji prethodila je radionica na Trebeviću, na kojoj smo oko 50 polaznika obučavali tradicionalnim vještinama tkanja, pletenje, veza, čipkarstva, te izrade nakita od tradicionalnih materijala, čije je poznavanje bilo bitno za izradu nošnji", pojasnio je Kovačević.\nNošnje su izrađene u okviru evropskog projekta "Mejkit nju" /Make it New/, koji su sufinansirali fond Kreativna Evropa i Evropska komisija, a čiji je nosilac Kulturni centar "Mladost" iz Futoga u Srbiji.\nOsim "Aksioma", partner na projektu je i Posudionica i radionica narodnih nošnji iz Zagreba.\nNa reviji u Istočnom Sarajevu će biti pokazane nošnje koje su proteklog vikenda predstavljene na Festivalu narodnih nošnji, nakita i oglavlja "Biserna grana" u Novom Sadu.\nKovačević je istakao da je u okviru projekta prvi put na Balkanu osmišljena dječija igra pamćenja, inspirisana motivima narodnih nošnji, a u toku je i razvoj "Android" aplikacije koja će korisnicima omogućiti da postavljanjem svoje fotografije probaju razne narodne nošnje.\nOmladinsko udruženje "Aksiom" iz Istočne Ilidže osnovano je 2013. godine i okuplja grupu volontera koji djeluju na projektima vezanim za kulturu sa akcentom na narodnoj umjetnosti i tradicionalnom kulturnom nasljeđu.\nUdruženje je objavilo knjige "Folkolorno nasljeđe Srba iz Bradine" i "Život i tradicija Srba na Vlašiću", koje su proizvod terenskih istraživanja.


Saša Mujović dekan ETF-a, Božidarka Marković dekanica Biotehničkog fakulteta | Analitika - Informativni Portal\nNa sjednici Upravnog odbora UCG\nSaša Mujović dekan ETF-a, Božidarka Marković dekanica Biotehničkog fakulteta\nVanredni profesor i dosadašnji prodekan za finansije na Elektrotehničkom fakultetu Saša Mujović izabran je na današnjoj sjednici Upravnog odbora UCG za dekana tog fakulteta, a vanredna profesorica Božidarka Marković nova je dekanica Biotehničkog fakulteta.\nObjavljeno: 18. 07. 2019 - 13:08 Promjenite veličinu teksta: A A A\nKako je saopšteno iz Univerziteta Crne Gore, Mujović i Marković će stupiti na dužnost 3. avgusta, a njihov mandat trajaće do 2022. godine.\n“Konstatovan je prestanak mandata dekana Elektrotehničkog fakulteta Zorana Veljovića, kao i dekana Biotehničkog fakulteta Miomira Jovanovića, istekom mandata”, navode u UCG.\nUsvojeni pravilnici za rješavanje stambenih potreba zaposlenih na UCG\nUpravni odbor UCG usvojio je i pravilnike o načinu, kriterijumima i postupku za rješavanje stambenih potreba zaposlenih na Univerzitetu.\nPredsjednik Upravnog odbora UCG Duško Bjelica kazao je da je riječ o četiri pravilnika.\n“Ova normativna akta se odnose na rješavanje stambenih potreba akademskog osoblja sa akademskim zvanjem, potom saradnika, stručnog i neakademskog osoblja na Univerzitetu, kao i na rješavanje stambenih potreba zaposlenih na Univerzitetu dodjelom novčanih sredstava (kredita) i dodjelom novčanih sredstava za poboljšanje uslova stanovanja zaposlenih na Univerzitetu Crne Gore”, rekao je Bjelica.\nOn je na današnjoj sjednici informisao članove Upravnog odbora o dopisu za podršku pripadnicima romske populacije pri upisu, upućenom Centralnoj komisiji za upis, a na zahtjev Ministarstva za ljudska i manjinska prava.\n“Bjelica ih je informisao i o dopisu upućenom Centralnoj komisiji za upis UCG, a u vezi zahtjeva Udruženja mladih sa hendikepom za upis po principu afirmativne akcije”, dodaje se u saopštenju Univerziteta.\nDanas je, dodao je Bjelica, usvojena i prva sveobuhvatna Strategija razvoja Univerziteta Crne Gore za period od 2019. do 2024. godine, prema prijedlogu i uz pozitivno mišljenje Senata UCG.\nUsvojeni su i prijedlozi izmjena i dopuna Finansijskog plana i Plana javnih nabavki Univerziteta Crne Gore za 2019. godinu.


Popravljeni slivnici u okolini Novog Pazara\nNaslovnica Sjeverni Sandžak Novi Pazar Popravljeni slivnici u okolini Novog Pazara\nNovi Pazar – Juče smo pisali o ukradenim rešetkama slivnika na ulazu u grad iz pravca Šestova.Dilema oko toga ko je nadležan za popravku kišnih slivnika na ulicama rešena je danas angažovanjem radnika Direkcije za izgradnju grada.\n-Koliko ja znam ovo je preko Skupštine dodijeljeno Vodovodu.-kaže Faik Lukač, šef Službe održavanja u Direkciji za izgradnju.- Mi smo, ipak, odlučili da završimo ovaj posao, jer smo ga radili i ranije. Zamolio bih ove što rade na otkupu starog gvoždja da ne uzimaju slivničke rešetke i poklopce kanalizacije, i kad su isečeni, jer su ukradeni.\nProšle godine, dok je Direkcija radila ovaj posao, popisom je utvrđeno da je u jednom trenutku na gradskim ulicama nedostajalo 147 poklopaca šahti kanalizacije.U perifernim naseljima nedostaje skoro svka druga slivnička rešetka. Zanimljivo je da svi u gradu govore ko otkupljuje ukradene rešetke i poklopce slivnika i kanalizacije, samo policija ne zna ili do sada nije pokazala interesovanje za rešenje ovog problema.


16/12/13 - 10:00h\nNajbolji teniseri sveta od 26. decembra u Abu Dabiju\nNajbolji teniseri sveta, šestoro njih iz top 10 na ATP listi igraće na turniru u Abu Dabiju od 26. do 28. decembra. Publika u Ujedinjenim Arapskim Emiratima imaće priliku da uživa u fantastičnom tenisu, a organizatori najavljuju najbolji turnir do sada.\nNadal, Marej, Djokovic\nNajzvučnija imena svakako su Novak Đoković, Rafael Nadal i Endi Marej, a nema sumnje da će publiku privući i ostali takmičari – David Ferer, Stanislas Vavrinka i Žo-Vilfred Conga. Čak šestorica iz top 10 na ATP listi učestvovaće na ovom turniru.\nU četvrtfinalu, prve mečeve odigraće Španac David Ferer i Stanislas Vavrinka iz Švajcarske, odnosno Britanac Endi Marej i francuski teniser Žo-Vilfred Conga. Pobednik duela Ferer – Vavrinka igraće u polufinalu protiv prvog tenisera sveta Rafaela Nadala, dok drugi na svetu, Novak Đoković čeka boljeg iz meča Mareja i Conge.\nTurnir će trajati tri dana, mečevi su na programu od 26. do 28 decembra, a nagradni fond turnira je 250 hiljada dolara.\nProšle godine titulu je osvojio Srbin Novak Đoković, savladavši u finalu Nikolasa Almagra iz Španije.


EAS upozorava na dezinformacije o korona virusu - JUGPRESS\nEAS upozorava na dezinformacije o korona virusu\n“Priče kao što je ‘Virus je napravljen u laboratoriji i njegova meta su Kina i Iran’ vidljivi su u medijima širom regiona”, navodi se u analizi Odeljenja EEAS za strateške komunikacije i analizu informacija.\n“To može biti iskorišćeno u izbornim debatama i za diskreditovanje protivnika sa teorijama zavere, na primer u kontekstu predstojećih izbora u Srbiji i Severnoj Makedoniji”, ocenjeno je u izveštaju.\nŠirenje lažnih vesti mogu da iskoriste i “strani izvori za manipulaciju lokalnim informativnim prostorima”.\nTviter je saopštio da će proširiti svoju definiciju “štetnog” na sadržaj koji je direktno suprotan savetima proverenih izvora, uključujući navode o lečenju ili lekovima koji su štetni ili neefikasni.\nNeka Vaš komentar bude prvi na "EAS upozorava na dezinformacije o korona virusu"


Ni Putin, ni Tramp, glavni lik na samitu G20 je neko drugi – BiGportal.ba\nNi Putin, ni Tramp, glavni lik na samitu G20 je neko drugi\nNajpoznatiji svetski samit G20 uvek je bio poznat po onome šta se dešavalo van otmenih sala i visokih zvanica, odnosno po protestima i sukobima s policijom.\nMeđutim, ove godine najzanimljivija stvar u vezi tog skupa biće baš unutar “hodnika moći”, ocenjuje AP.\nNaime, kako navodi ta agencija u analizi predstojećeg svetskog događaja broj jedan, sve oči u Buenos Airesu biće uprte u jednu osobu – to je saudijski princ prestolonaslednik Mohamed bin Salman.\nPrinc je već na putu ka samitu, koji se održava krajem ove sedmice, “svratio” u par zemalja, a tamo su ga dočekali povici i transparenti ”Ubice ovde nisu dobrodošle”.\nRalog je naravno brutalno ubistvo novinara ”Vašington posta” saudijskog porekla Džamala Kašogija u saudijskom konzulatu u Istanbulu i optužbe na račun princa da on stoji iza svega.\nNa samitu G20 sigurno će biti dosta političara koji neće želeti ni da se približe osobi za koju je i CIA rekla da veruje da stoji iza ubistva koji je šokiralo ceo svet, a pogotovo da se s njim slikaju i tako navuku na sebe bes javnosti.\nAli, to neće biti problem za američkog predsednika Donalda Trampa, koji je svojim izjava faktički dao “slobodan prolaz” saudijskom princu, a sve u ime “Prvo Amerika”, odnosno braneći svoj stav količinom investicija koje Saudijska Arabija ima u SAD.\nČak se može desiti da Tramp jedini “prigrli” de fakto lidera Saudijske Arabije, dok drugi budu bežali, uz tretman “parohijana”.\nKako bi se “začinila” cela situacija na samit G20 dolazi i turski predsednik koji zahteva da se izvrši međunarodni pritisak na zvanični Rijad da prizna ko je naredio da se Kašogi ubije.\nS druge strane, Salmanu je očajnički potrebno da bude na samitu G20 – do slučaja Kašogi njegova zemlja važila je za prosperitetnu, on je viđen za naslednika svog oca, isplanirani su projekti vredni milijarde i milijarde dolara.\nAli onda “se desio” Kašogi i ekonomski forum koji je princ organizovao, poznat i kao Davos u pustinji umalo je propao, jer su brojni učesnici otkazali prisustvo, užasnuti onim što se dogodilo.


Bizarno: Muškarac u nosu krio marihuanu čak 18 godina\nM. P. 1. novembra 2019. 18:09\nPaketić marihuane izvađen je iz nosa muškarca iz Australije 18 godina nakon što ga je prokrijumčario u zatvor.\nLekari su ovaj slučaj opisali kao prvi slučaj takve vrste. Prema rečima tima koji je o slučaju izveštavao u „British Medical Journalu“, muškarac je od svoje devojke koja ga je posetila u zatvoru dobio marihuanu umotanu u balon.\nStavio je paketić u desnu nozdrvu kako bi izbegao da ga stražari otkriju, ali kasnije nije mogao da ga izvuče, jer je paketić ubacio dublje u nosnu šupljinu. Iako je patio od hronične infekcije sinusa i simptoma zapušenog nosa, muškarac je verovao da je ušmrkao paketić.\nTokom narednih 18 godina, paketić se razvio u rinolit, kamen koji se formira oko stranog tela u nosnoj šupljini kroz sporo odlaganje soli kalcijuma i magnezijuma, prenosi Kliks. Rinolit je uklonjen iz nosa ovog muškarca pod opštom anestezijom, a naknadno istraživanje otkrilo je da sadrži „gumenu kapsulu koja sadrži degenerisanu biljnu materiju“.\n„Nakon praćenja i specifičnog ispitivanja pacijent je uspeo da se seti incidenta koji se dogodio pre 18 godina, dok je bio u zatvoru. Bio je nesvestan prisustva paketića sve dok mu nije predstavljen neobičan izveštaj histopatologije“, navodi se u izveštaju.\nTri meseca nakon uklanjanja neočekivanog stranog tela muškarac je rekao da se potpuno rešio neprijatnosti u nosu.\nKako Bosanci kažu "Alisa u zemlji čuda"?


Uz podršku EU otvoren granični prelaz Bajmok - EU Delegacija u Srbiji\nMinistar finansija Siniša Mali poručio je da taj prelaz, izgrađen po najvišim standardina, pokazuje kakvu Srbiju želimo da imamo. “Prelaz pokazuje koliko se Srbija promenila i kako se menja, koliko smo na dobrom putu unapređenja odnosa sa EU”, rekao je Mali na otvaranja prelaza koji će znatno rasteretiti najfrekventnije prelaze na severu Srbije.\nAmbasador Fabrici je naglasio da EU tesno sarađuje sa Srbijom da bi se podigla njena efikasnost i napomenuo da je za novi granični prelaz EU donirala 1,8 miliona evra.\n„Rekonstrukcijom smo pokazali primer graničnog prelaza 21. veka sa svom infrastrukturom i softverskom opremom“, rekao je Fabrici, napomenuvši da je otvaranje prelaza Bajmok deo sporazuma Srbije i EU o integrisanom upravljanju granicom.\nNavodeći da između Srbije i Mađarske postoji šest graničnih prelaza preko kojih sa obe strane prelazi po šest miliona putnika, a preko Bajmoka godišnje prođe oko 100.000 automobila, Fabrici je naglasio da je sve to deo agende povezivanja Srbije i Mađarske, ali i šire, Srbije sa celom EU.\nPomoćnik u ministratsvu za evropske integracije Branko Budimir koji je istakao da je značaj ovog projekta njegov doprinos slobodi kretanja građana i roba, što je definisano u pregovaračkom Poglavlju 24 i evropskoj politici prekogranične saradnje.\nNa ovom graničnom neće, kao ni do sada, biti teretnog saobraćaja, ali se zato očekuje da promet automobila i autobusa značajno poraste, posebno imajući u vidu idealan položaj tog prelaza kojim se najbrže može stići do nekih evropskih gradova, poput Beča.\nReč je o jednom od osam graničnih prelaza između Srbije i Mađarske, čija modernizacija će putnicima unaprediti kvalitet putovanja, lokalnom stanovništvu kvalitet života, a carini i policiji rad. Prelaz je izgrađen u skladu sa najvišim standardima i sadrži sve što je neophodno za nesmetano funkcionisanje putničkog prometa i efikasan rad graničnih službi.\nU radove je uloženo 2,1 milion evra, od čega je 1,8 miliona evra izdvojeno iz pretpristupnih fondova EU, dok je nešto više od 300.000 evra obezbeđeno kroz nacionalno sufinansiranje. Korisnik projekta je Uprava carina.\nEvropska unija do sada je podržala izgradnju još dva granična prelaza na teritoriji pokrajine Vojvodine, Horgoš koji se takođe nalazi na granici sa Mađarskom I Batrovci koji je granični prelaz ka Hrvatskoj.\nSuma izdvojena za izgradnju novog graničnog prelaza Bajmok samo je deo budžeta od 6,7 milona evra koje je Evropska unija predvidela za projekat podrške daljoj modernizaciji Uprave carina Srbije i poboljšanje upravljanja granicom, kao i primenu automatizovanih kontrolnih sistema uvoza i izvoza.


Javna lokalna komunalna preduzeća – preduzeća koja niko ne spominje | Libertarijanski Klub Libek\nJavna lokalna komunalna preduzeća – preduzeća koja niko ne spominje\nPetak , 03.04.2015.\nKako lokalna komunalna preduzeća ne primaju novac direktno iz republičkog budžeta već budžeta lokalnih samouprava, ona se ne nalaze u centru...\nPreveliki broj zaposlenih koji rade za državu predstavlja jedan od uzroka visokog budžetskog deficita. Iako je pojedinačno najveći problem neuravnoteženost penzionog sistema (zato što je broj penzionera veći od broja radnika koji plaćaju doprinose), izdaci za plate su druga najveća kategorija troškova. U budžetu za ovu godinu predviđeno je da plate zaposlenih iznose više od petine ukupnih rashoda, preko 240 milijardi dinara, što je jednako ukupnim poreskim prihodima budžeta od akciza i poreza na dohodak građana.\nMeđu zaposlene koji rade za državu ne treba računati samo one koji platu dobijaju direktno iz republičkog budžeta, već i one koji su na bilo koji način finansijski povezani sa državom – javna preduzeća, zaposleni u fondovima socijalnog osiguranja i lokalnim samoupravama. Ovaj broj dostiže prema poslednjim procenama (još uvek nije u potpunosti ustanovljen registar zaposlenih u javnom sektoru) 792 000 ljudi. Za zemlju sa manje od 7 150 000 stanovnika ovo je svakako ogroman broj. Trenutno se velika pažnja poklanja preduzećima u restrukturiranju koja će morati da budu privatizovana ili ugašena do kraja godine. Trenutno su pod lupom javnosti i javna preduzeća koja primaju subvencije i za koje se planira korporatizacija, jer ta preduzeća direktno primaju novac iz budžeta. Nije moguće, međutim, da je višak zaposlenih u javnom sektoru posledica samo zapošljavanja u ove dve grupacije preduzeća, već je daleko verovatnije to da je efikasnost većine ili gotovo svih državnih službi ispod optimalnog te da najveći broj njih ima manje ili više prikriveni višak zaposlenih. Zbog toga je potrebno sagledati i druge sektore.\nU Srbiji postoji veliki broj lokalnih javnih preduzeća. Ona se finansiraju naplatom svojih usluga na tržištu, ali i subvencijama iz budžeta lokalnih samouprava koja su njihovi osnivači. Nekada su ove subvencije prikrivene jer se ne isplaćuju direktno iz budžeta, nego se ta sredstva prenose nekom telu lokalne samouprave (najčešće nekoj samostalnoj direkciji kao što je Direkcija za saobraćaj ukoliko je u pitanju javni prevoz). Kao ilustraciju toga da li postoji višak zaposlenih u ovim preduzećima, prikazaćemo primer preduzeća za preradu vode jer za njih postoje relativno pouzdani međunarodni podaci, u bazi IBNET-a (International Benchmarking Network for Water and Sanitation Utilities). Kako se u bazi ne nalaze podaci za sva lokalna javna preduzeća iz Srbije, ovaj pregled se zasniva samo na onih 29 JKP koja su deo baze. U Srbiji inače posluje 151 lokalno komunalno preduzeće u čijem delokrugu je obavljanje vodovodne delatnosti. Da bi se ocenila efikasnost tih preduzeća, kao i postojanje viška zaposlenih, upoređene su vrednosti odnosa broja zaposlenih na hiljadu korisnika.\nZaposleni / 000 korisnika 2009 2010 2011 2012\nVodaho, Horgoš 0.35 0.30 0.38 0.38\nJKP Tvrđava, Bač 0.50 0.50 0.50 0.43\nJKSP, Aleksandrovac 0.76 0.72 0.68 0.65\nJKP ViK, Subotica 0.78 0.77 0.71 0.69\nJKP Komunalac, Kula 0.70 0.70 0.70 0.70\nJP Komunalac, Novi Bečej 0.21 0.21 0.29 0.71\nJKP Vodovod, Kruševac 0.86 0.87 0.93 0.92\nJP Vodovod, Paraćin 1.07 0.98 0.98 0.98\nJKP ViK, Pančevo 1.13 1.06 1.05 1.03\nVIKNS, Novi Sad 1.12 1.08 1.05 1.20\nJP Vodokanal, Bečej 0.79 0.79 0.87 1.24\nJKP Standard, Vrbas 1.11 1.15 1.29 1.29\nJKP Badnjevo, Negotin 1.29 1.35 1.20 1.35\nJKP Vrelo, Sjenica 1.50 1.50 1.50 1.38\nKJP Morava, Svilajnac 1.25 1.23 .1.23 1.41\nJKP ViK, Zrenjanin 1.58 1.55 1.49 1.43\nJKP Naissus, Niš 1.26 1.31 1.33 1.44\nJP Vodovod, Sremska Mitrovica 1.36 1.36 1.45 1.53\nJP Vodovod, Surdulica 1.75 1.65 1.65 1.65\nJKP Vodovod, Valjevo 1.74 1.70 1.70 1.72\nJKP Miloš Mitrović, Velika Plana\nJP Jedinstvo, Kladovo 1.80 1.90 1.95 1.95\nJKP Vodovod, Užice 3.00 2.96 2.85 2.29\nJP Vodovod, Vranje 2.68 2.61 2.62 2.51\nJKP Raška 3.81 2.50 2.73 2.69\nJKSP Gradac, Tutin 3.22 3.22 3.10\nJKP Vodovod, Kraljevo 3.07 3.06 3.10 3.21\nJKP Vodovod, Smederevska Palanka 3.91\nJKP Vodovod Leskovac 3.94 3.94 3.90 3.92\nProsek Srbije 1.51 1.51 1.53 1.64\nSlovačka 0.60 0.70 0.80\nMakedonija 1.10 1.00 1.00 1.00\nBugarska 1.70 1.70 1.80 1.80\nIako nisu sva komunalna preduzeća u potpunosti ista – neka se bave isključivo vodovodom, a neka i tretiranjem otpadnih voda i kanalizacijom (te zato postoje i objektivni razlozi zašto neka preduzeća imaju više a neka manje zaposlenih), ipak je moguće ustanoviti neke pravilnosti, naročito kada se pogledaju podaci za druge uporedive zemlje koje se nalaze u bazi za iste kalendarske godine. U proseku, Srbija ima mnogo više zaposlenih po broju korisnika od Slovačke ili Makedonije, ali nešto manje nego Bugarska – dakle, lokalna JKP koja se bave vodom iz Srbije su mnogo manje efikasna.\nPostoje i značajne varijacije u nivou efikasnosti među različitim lokalnim samoupravama u Srbiji: od veoma efikasnog Horgoša do veoma neefikasnih Kraljeva, Tutina, Smederevske Palanke i Leskovca. Pored toga, neka od ovih komunalnih preduzeća (Užice ili Raška) su u poslednjih par godina povećali svoju efikasnost, dok je su druga (Bečej, Svilajnac ili Niš) dodatno smanjili. Ove varijacije pokazuju da određene lokalne samouprave imaju komunalna preduzeća koje odlikuje visok nivo neefikasnosti i koja imaju preveliki broj zaposlenih.\nKako lokalna komunalna preduzeća ne primaju novac direktno iz republičkog budžeta već budžeta lokalnih samouprava, ona se ne nalaze u centru pažnje kako političkih vlasti tako ni javnosti kao mesto gde je moguće racionalizacijom dovesti do fiskalnih ušteda. Ova preduzeća, međutim, indirektno koštaju republički budžet jer u velikom broju slučajeva dobijaju subvencije od strane lokalnih samouprava u kojima rade, a pojedinačno najveći prihod lokalnih samouprava u Srbiji je transfer sredstava iz republičkog budžeta. U slučaju da dođe do racionalizacije ovih preduzeća, građani bi dobijali istu uslugu za nižu cenu. Ipak, ne treba smetnuti sa uma da ovakav rasplet događaja ne odgovara nužno političarima na lokalu, jer racionalizacija poslovanja ovih preduzeća njima oduzima političku moć, smanjuje količinu novca kojim mogu da raspolažu i onemogućava ih da zapošljavanje u tim preduzećima koriste za svoju političku korist. To su verovatno glavni razlozi zašto pojedine lokalne samouprave nemaju dobre rezultate efikasnosti, kao i zašto će sigurno doći do jakih otpora promeni ovakvog stanja.\n*Poređenje je izvršeno sa zemljama za koje postoje dostupni podaci


Pripremljena četiri nova zakona iz oblasti finansija\nNaslovnica Posavina Brčko Pripremljena četiri nova zakona iz oblasti finansija\nBrčko – Skupština Brčko distrikta trebalo bi najkasnije do kraja godine da usvoji nacrte četiri zakonska akta, čijom primjenom će biti stvoreni preduslovi za razmjenu podataka o poreskim obveznicima između poreskih organa u BiH i brčanske Poreske uprave, potvrdila je savjetnik direktora Direkcije za finansije Slavica Vujić.\nRiječ je o nacrtima zakona o fiskalnim sistemima, zakona o računovodstvu i reviziji, zakona o deviznom poslovanju, te zakona o dopunama Zakona o platnim transkacijama.\nVujićeva kaže da je bilo neophodno početi proceduru donošenja ova četiri zakona s obzirom da je Brčko distrikt zaostajao u odnosu na entitete i da je na neki način bio izvan sistema.\n„Prvo se pojavila potreba za donošenjem zakona o fiskalnim sistemima zbog obaveze evidentiranja svakog pojedinačnog prometa preko fiskalnog uređaja, odnosno kase, bez obzira na način plaćanja“, rekla je Vujićeva novinarima.\nOna je objasnila da je novi zakon o računovodstvu i reviziji neminovan, jer primjena starog nije davala nikakve rezultate, nakon što su entiteti 2010. godine donijeli nove zakone koji su hramonizovani i „snažno podržavaju primjenu međunarodnih standarda“.\nKao razlog za donošenje Zakona o deviznom poslovanju, Vujićeva je navela da je ova oblast u Brčko distriktu „potpuno van kontrole“.\n„Zakon o dopunama Zakona o platnim transkacijama neophodno je donijeti kako bi moglo da se reguliše obaveza držanja novčanih sredstava na računima kod banaka preduzećima i preduzetnicima koji obavljaju registrovanu djelatnost u Brčko distriktu“, rekla je Vujićeva. Srna


RUSIЈA NE ZNA ZA "BUTMIR"\n07/10/2009 | 08:42 | Autor: RTRS\nAmbasador Rusije u BiH Aleksandar Bocan-Harčenko je rekao da Rusija nije dobila poziv za sastanak, koji će se pod okriljem SAD i EU održati u petak u vojnoj bazi Butmir u Sarajevu sa liderima osam političkih stranaka u BiH.\n"To je inicijativa NATO i EU i mi samim tim nismo dobili poziv. Poznato je da je sastanak zajednička inicijativa SAD i EU. Ovo nije sastanak koji je inicirao PIK. Rečeno je da tamo ima stvari koje su u vezi sa perspektivom države za članstvo u EU, kao i za ulazak u NATO. Ovo nije naša stvar, jer Rusija nije članica ni EU, ni NATO i tu nemamo nikakvu ulogu", rekao je Bocan-Harčenko. On je potvrdio da je Rusija kao članica PIK-a dobila informaciju o sastanku u Sarajevu, kao i u Briselu i Moskvi. "Znamo da će na sastanku biti lideri osam političkih stranaka, da je smisao inicijative uspostavljanje dijaloga, ali što se tiče sadržaja `paketa`, koji će biti ponuđen, nismo upućeni u njegove detalje. U svakom slučaju, to je inicijativa EU i NATO-a", rekao je ambasador Rusije. Bocan-Harčenko je naglasio da promjene Ustava BiH ne mogu da budu dopunski uslov za tranziciju OHR-a. Bocan-Harčenko smatra da sve odluke od presudnog značaja, kao što su promjene Ustava, moraju da budu "domaći proizvod" do koga se došlo konsenzusom i saglasnošću svih u BiH. "Promjene Ustava mogu da budu usaglašene samo na osnovu konsenzusa unutar BiH. Mora da dođe do saglasnosti svih. Sigurno je teško doći do konsenzusa, te stoga sada nije vrijeme za promjenu Dejtona. Ukoliko se desi kompromis i dogovor na bazi konsenzusa, nemamo ništa protiv, ali to mora da bude konsenzusom i bez miješanja međunarodne zajednice", rekao je Bocan-Harčenko za "Glas Srpske". Ruski ambasador ističe da međunarodna zajednica mora da bude savjetodavac, a ne faktor miješanja u situaciju u BiH i nametanja rješenja, koje nije prihvatljivo i ne može da bude garant za neki progres u BiH. On je ocijenio da je razočaravajuće što dijalog "prudske trojke" više ne postoji i dodao da je neophodno što prije uspostaviti taj dijalog da bi bili ispunjeno pet plus dva uslova i ciljeva Savjeta za provođenje mira (PIK), koji su neophodni za zatvaranje OHR-a. "Mnoga pitanja i unutrašnje tenzije prevashodno moraju da se rješavaju unutar zemlje, među političarima i u institucijama BiH, kako na nivou BiH, tako i na entitetskim. Pored svega, situacija u BiH se promijenila i mnogo se razlikuje u odnosu na onu kakva je bila poslije sukoba. Zemlja je stabilna i ne vjerujemo da postoje tenzije koje bi dovele do dezintegracije zemlje. Sada je vrlo važno očuvanje Dejtona i njegova implementacija", rekao je ambasador Rusije. Ruski diplomata je istakao da je bitno očuvanje konstrukcije zemlje kao države sastavljene od dva entiteta i dodao da je u tom okviru moguće pregovaranje, ali uz uvažavanje interesa svih ustavnih naroda. "Bez ovoga ne može doći do poboljšavanja situacije i pozitivnog prodora naprijed. Rusija smatra da je zemlja stabilna, ali joj je neophodan korak naprijed. Treba poboljšati funkcionisanje centralne vlasti, ali uz uvažavanje entiteta i Dejtonskog sporazuma", rekao je Bocan-Harčenko. Ruski ambasador kaže da je situacija u BiH sada sasvim drugačija nego kada je održan Dejton, ali i dodao da nije vrijeme da dođe do nekakvog "Dejtona 2". On je istakao da Rusija već nekoliko godina smatra da je došlo vrijeme za tranziciju OHR-a, jer je situacija u zemlji dosta stabilna. "Postoji hitna potreba da PIK donese odluku o ukidanju OHR-a. Mi se nadamo da će do toga doći na sljedećem zasjedanju PIK-a u novembru. Međutim, to ne zavisi samo od Rusije i vjerujem da će ta odluka biti donesena uz saglasnost PIK-a. U okviru PIK-a Rusija se zalaže za zatvaranje OHR-a. Tranzicija OHR-a u kancelariju EU bi značila promjenu djelovanja međunarodne zajednice", rekao je ruski ambasador. On je istakao da bonska ovlašćenja sada ne dolaze u obzir, jer su samo prepreka razvoju dijaloga u BiH.


DANI ZORANA RADMILOVIĆA Miloš Samolov dobio Zoranov brk\nPredstavom „Pop Ćira i pop Spira“, jednim od najpoznatijih dela Stevana Sremca, beogradsko pozorište „Duško Radović“ predstavilo se na 24. „Danima Zorana Radmilovića“.\nLaureat: Miloš Samolov\nMaestralnu glumu ansambla zaječarska publika nekoliko puta prekidala je aplauzom, a šesti ovogodišnji Zoranov brk brilijantnim izvođenjem uloge popa Spire, osvojio je Miloš Samolov.\nOn je već drugi dan za redom nastupio na festivalu, s obzirom da je i sa kraljevačkim pozorištem nastupiop u komadu „Kokoška“. Pred svako podizanje zavese, imao je neopisivu tremu, i kaže osećao se „pomalo nemoćno“ nakon glasa Zorana Radmilovića“.\n- Imao sam priliku da dve noći za redom igram u zaječarskom pozorištu, i da neposredno pre predstave čujem Zoranov glas, koji se pušta pre svake predstave, njegov monolog iz Ibija „narode moj“. Znate, kad ste u kostimu tamo iza zavese i kad čujete nekog ko je bio toliko maestralan, zaista imate osećaj pomalo nemoći. Imao sam tremu, pošto sam u obe predstave u prvoj sceni kad se otvori zavesa i neprijatno mi je da bilo šta kažem o Zoranu Radmiloviću – kaže dobitnik nagrade za najboljeg glumca večeri.\nKada je dobio ulogu u predstavi imao je bojazan kako će mlada publika shvatiti ovu priču i želeo je da pronađe neki svoj ključ.\n- Imao sam bojazan koliko to korespondira danas sa ljudima, koliko su u stanju da isprate priču, koja je jedna vrlo simpatična naiva. Sem neke nostalgije za tim starim vremenima, ja nisam uspevao da nađem ključ za ovaj komad. Ali su rediteljske odrednice bile da se ide na tu naivu, na jedan tekst sa malo skraćenja i dramaturških izmena i mislim da je uspeo da pogodi taj milje – kaže Samolov.\nOvogodišnji festival polako ulazi u završnicu, a nakon nekoliko maestralnih predstava, slede komadi „Prevaranti u suknji“ u izvedbi Knjaževsko srpskog teatra iz Kragujevca, zatim „Nećeš razbojniče“ Kazališta iz Virovitice, nakon čega će Atelje 212, pozorište u kome je Zoran glumio, izvesti predstavu „Strujosek“.\nKlimt i Šile: Bečki SKANDAL majstori\n"Dok ovo budeš čitala, već ću biti mrtav" OPROŠTAJNO PISMO Šarla Bodlera\nSrpski film "Teret" najbolji na Zagreb film festivalu\n"Zoranov brk" Nebojši Iliću za "Kičićevu ulogu"\nPrvi "Zoranov brk" za Anicu Dobru\n"Zoranov brk" bugarskoj glumici Emanueli Škodrevoj\nZoranovi dani počeli minutom ćutanja za Milenu\nŠTRAJK U NARODNOM Vanja Ejdus: Ako se ništa ne reši predstave staju 22. novembra\nnena samo napred


Radom NALED-a zadovoljno 97% članova\nPredstavnici privrede, lokalnih samouprava i organizacija civilnog društva posebno su prepoznali brzinu reagovanja NALED-a tokom kovid-19 krize, a u cilju očuvanja ekonomske stabilnosti\nZbog aktuelnosti tema kojima se NALED bavi, umrežavanja potreba privatnog, javnog i civilnog sektora i snažnog uticaja na pozitivne izmene zakonskih propisa, čak 97% članova zadovoljno je radom organizacije, od čega više od tri četvrtine rezultate ocenjuje najvišom ocenom dok nijedan član nije naveo najnižu.\nZbog toga je 95% istaklo da će nastaviti da podržava rad NALED-a i u narednoj godini.\nU anketi sprovedenoj tokom 14. godišnje Skupštine NALED-a, koja je zbog pandemije koronavirusa održana u digitalnom formatu od 27. do 31. jula 2020, članovi su kao najznačajnije rezultate udruženja istakli doprinos razvoju eUprave, uvođenju e-servisa za građevinske dozvole, sezonsko zapošljavanje radnika, reforme katastra, inspekcija i paušalnog oporezivanja, smanjenje sive ekonomije i korupcije.\nPredstavnici privrede, lokalnih samouprava i organizacija civilnog društva posebno su prepoznali brzinu reagovanja NALED-a tokom kovid-19 krize, a u cilju očuvanja ekonomske stabilnosti. Kao neophodne korake u narednom periodu posebno su naglasili neophodnost podrške ugroženim sektorima i devastiranim opštinama, smanjenje PDV-a i poreske olakšice.\nUvođenje javno-privatnog dijaloga kao prakse u regulatornim reformama, članovi su istakli kao još jedan rezultat organizacije koji vodi ka transparentnijim i temeljnijim reformama.\nNa osnovu reprezentativnog uzorka koji odgovara strukturi članstva, može se zaključiti da članovi svoje reformske prioritete najčešće ostvaruju kroz rad šest tematskih saveza (40%), na događajima i okruglim stolovima (35%), tokom konsultativnih procesa u definisanju zakonskih rešenja (32%), učešćem na Skupštini (25%) i davanjem predloga za Sivu knjigu (23%).\nZa narednu godinu, čak 77% članova nominovalo je dalji razvoj eUprave i e-poslovanja kao glavni prioritet, a odmah zatim i borbu protiv sive ekonomije i unapređenje poreskog sistema. Reformu zdravstva na prvo mesto je stavilo 65% članstva, a jedna od preporuka je i uključivanje privatnih zdravstvenih institucija u suzbijanje kovida-19.\nDodeljene NALED Strele za doprinos ekonomskom razvoju\nLaureati za 2020. su odlazeća ambasadorka Izraela Alona Fišer Kam,...Pročitaj vest\nRazvoj eUprave, smanjenje sive ekonomije i digitalizacija zdravstva najvažnije reforme na stolu nove Vlade\nSavezi NALED-a predstavili svoje godišnje rezultate i planove\nNa 14. Skupštini udruženja, lideri Saveza za eUpravu, zdravstvo, imovinu...Pročitaj vest


Masažer za Celulit - Primena, Odabir i Vrste Masažera za Celulit - DietX\nHome/Blog/Masažer za Celulit – Primena, Odabir i Vrste Masažera za Celulit\nMasažer za Celulit – Primena, Odabir i Vrste Masažera za Celulit\nMasažer za celulit je jedno od rešenja koje se nudi za uklanjanje celulita.\nKao jedan od najčešćih problema nežnijeg pola, celulit se javlja kod žena svih dobi, bez obzira na figuru i telesnu građu. Predstavlja veliki estetski problem, a kod mnogih žena utiče na samopuzdanje, pa se često odlučuju na to da kao deo svoje beauty rutine uključe i anticelulit kreme, kao i odgovarajući masažer za celulit.\nUporni celulit se stvara usled deformiteta koji nastaju kao posledica nagomilavanja masnoće i toksina ispod kože. Sam celulit nastaje kao posledica poremećaja mikrocirkulacije potkožnog tkiva, vremenom dolazi do slabljenja vezivnog tkiva, a izgled deformiteta podseća na koru od pomorandže.\nCelulit se kod najvećeg broja žena javlja na zadnjici, butinama ili stomaku. Usled savremenog načina života, tempa koji zahteva veliki broj sati provedenih u sedećem položaju, način konzumacije hrane i nedostatak vežbanja, prouzrokovao je da još veći broj žena bude podložan gojaznosti, ali i pojavi celulita.\nIako je odličan preparat za mršavljenje pouzdan saveznik u gubitku kilograma, neki problemi, poput celulita, time ne prestaju. Deo terapije za uklanjanje celulita je čuveni proizvod – masažer za celulit, koji postiže odlične rezultate. U nastavku teksta saznajte više o masažerima za celulit, vrstama istih, ali i načinima na koji celulit nastaje.\nŠta su masažeri za celulit?\nKako masažer za celulit funkcioniše?\nVrste masažera za celulit – kako se uklanja celulit\nRučni masažer za celulit\nDrveni ručni masažeri za celulit\nElektrični masažer za celulit koji se lako koristi\nVakuum masažeri za celulit – uklanjanje celulita ventuzama\nInfracrveni masažeri za celulit\nKako odabrati odgovarajući anticelulitni masažer?\nŠta je u stvari celulit?\nMasaže predstavljaju jednu od esencijalnih terapeutskih aktivnosti koja opušta telo, pomaže pri uklanjanju bolova, poboljšanju cirkulacije i razbijanju masnih naslaga, pa samim tim utiče i na smanjenje i, eventualno, uklanjanje celulita.\nKozmetički saloni nude širok dijapazon masaža i tretmana koji tretiraju masne naslage i uklanjaju celulit. Ipak, ovakvi tretmani moraju iznova da se ponavljaju. Baš iz tog razloga, kao odgovor na ponudu kozmetičkih salona, pojavilo se rešenje koje se zove masažer za celulit.\nRešavanje ovog estetskog problema od kuće predstavlja odličan izbor za sve žene koje nisu ljubitelji kozmetičkih salona. Kako biste se rešili celulita, masažu je potrebno sprovoditi jakim i snažnim pokretima. Zbog zamora koji se javlja ukoliko to sami radite, posebno u slučajevima tvrdokornog celulita, kao pravo rešenje se javljaju masažeri za celulit.\nMasažeri za celulit dolaze u raznim varijacijama, multifunkcionalni su i predstavljaju kvalitetno i pouzdano rešenje za pomoć u uklanjanju celulita bez kozmetičkih salona. Masažeri često u svom paketu sadrže brojne kreme i preparate, koji imaju terapeutsko dejstvo na uklanjanje naslaga celulita.\nMasaža protiv celulita predstavlja jedan od dodataka u borbi protiv deformiteta kože. Stvaranjem pritiska na kritične regije vašeg tela, odnosno one delove tela na kojima se celulit najčešće pojavljuje, masažer deluje na butine, gluteus i stomak, mada ni ruke nisu pošteđene prisustva celulita, pa je moguće primeniti ga i na ovom delu tela.\nMasažer za celulit u velikoj meri omekšava kožu i potkožno tkivo, uz poboljšavanje cirkulacije. Time se omogućava da telo bolje upije aktivne sastojke koje ima gel protiv celulita, koji se nanosi na masažer. Ti aktivni sastojci obavljaju svoj deo posla, kada je u pitanju uklanjanje celulita.\nDok jedni dodatno poboljšavaju cirkulaciju i ubrzavaju razgradnju masnih naslaga koje se javljaju prilikom nastanka celulita, drugi aktivni sastojci zatežu kožu, čineći je jakom i glatkom, a celulit samim tim čine manje vidljivim golim okom.\nUsled konstantnog fizičkog uticaja na masne ćelije kože, one mogu lakše da se otkače od potkožnog tkiva, da se usitne i ravnomernije rasporede pod kožom. Kao jedan od rezultata koji nastaju ovim procesom, tvrdokorni celulit vremenom će postati manje vidljiv, a kasnije i poptuno nestati.\nPored toga, gomilanje masnog tkiva pod kožom stvara i raznovrsne toksine, kojima se koža dodatno opterećuje i stvara se sloj pomoradžine kore. Najbolji rešenje za ovaj problem jeste da pokrenete limfni sistem. Masažer za celulit se blago pritiska na kožu, pa se uspavani limfni sistem aktivira, a toksini se brže izbacuju iz tela.\nMasažeri su prevashodno namenjeni regijama koje su najviše opterećene celulitskim naslagama, ali je moguće koristiti ih i kod bola u leđima ili ramenima, posebno kod blažih tegoba, koje se masažom ublažuju.\nPrvi period tokom kojeg se masaža obavlja često može da bude neprijatan i bolan, te da kod vas izazove neželjeni osećaj nelagode, ali je potrebno nastaviti sa procedurom, jer većina poteza prilikom korišćenja masažera nije previše nežna prema telu.\nKada su u pitanju vrste masažera za celulit, potrebno je imati na umu da masažeri dolaze u raznim varijacijama i da je odgovor na pitanje kako se uklanja celulit glavni faktor koji utiče na odabir određenog masažer za celulit. Postoje:\nRučni masažer za celulit;\nElektrični masažer za celulit;\nVakuum masažer za celulit;\nInfracrveni anticelulitni masažer.\nPored ove podele, važno je pomenuti da vrste masažera variraju, a da ogroman broj obuhvata drvene i silikonske masažere, kao i četke, oklagije, različite rolere i šolje, uz već pomenute infracrvene i vakuum masažere, koji su noviji trendovi u tretiranju celulita.\nRučni masažer za celulit se pojavljuje u raznim varijacijama. Kao zajednička karakteristika koja odlikuje svaki ručni masažer, izdvaja se činjenica da ćete morati da koristite ruke za pravljenje pokreta tokom čitavog postupka masaže.\nIako zahteva dodatan fizički napor, glavna prednost koju ima ručni masažer ogleda se u tome što oni pružaju dodatnu stimulaciju vašoj koži, poboljšavajući cirkulaciju tela. Ručni masažer protiv celulita može da sadrži pipke, bodlje, rolere, valjke ili kuglice, koje osoba praktično “vozi” po svojim butinama, gluteusu ili rukama, ali to može biti i obična četka.\nKao pragmatičan primer pozitivne odlike ručnog masažera izdvaja se i to što ne prave nikakvu buku, ne troše baterije ili druga sredstva napajanja, lako su prenosivi i možete ih u svakom trenutku imati uz sebe, a uz to su i relativno jeftini. Naravno, efikasnost koju poseduje masažer za celulit je najvažnija stavka kada se navode prednosti ovog proizvoda.\nRučni masažeri za celulit mogu biti drveni i silikonski. Drveni ručni masažeri za celulit nalikuju drvenim valjcima, odnosno manjim oklagijama. Razlikuju se i klasični drveni masažeri koji mogu da stanu u dlan, od onih krupnijih masažera, u obliku četke.\nZupci na drvenim masažerima su specijalno dizajnirani tako da stimulišu cirkulaciju i limfnu drenažu. Dizajnirani su i zaobljeni tako da odgovaraju regiji na kojoj se koristi i lako prianjaju uz kožu. Poželjno je da drveni masažer koristite u kombinaciji sa kremom, čiji sastojci prodiru dublje u kožu i podstiču funkcije koje za cilj imaju uklanjanje celulita.\nElektrični masažer za celulit dolazi u različitim veličinama, u zavisnosti od toga da li se koristi u kozmetičkim salonima, dok postoje i električni masažeri sa ručnom varijantom. Ove mašine funkcionišu tako što vibracije šalju kroz određenu regiju koju masirate, te na taj način razgrađuju masno tkiva i pomažu da se umanji prisustvo celulita.\nKao jedan od glavnih benefita koji se javljaju prilikom korišćenja električnih masažera izdvaja se lakoća njihovog korišćenja. Električni masažer za celulit se samo prinese kritičnoj regiji, uz eventualni blaži pritisak na deo koji se tretira. Za razliku od ručnih masažera, elektični masažeri ostatak posla sami odrađuju, pa ne morate da zamarate ruke i snažno pritiskate svoju kožu.\nVakuum masažeri za celulit predstavljaju najmanje prijatnu, ali posebno dobru opciju u borbi protiv celulita. Ovi uređaji imaju deo koji usisava određenu površinu kože koja se tretira. Time se povećava dotok krvi i limfe, ali se i masne naslage odvajaju od strukture kože, čineći je snažnijom i glatkom.\nVakkum masažeri za celulit su male, silikonske čašice koje tokom upotrebe stvaraju vakuum i povlače kožu u unutrašnjost čašice. Kao i kod ručnih masažera, tako ni vakuum masažeri za celulit ne zahtevaju struju i baterije, već rade na ručni pogon. Drugi naziv za ove čašice su ventuze.\nPoželjno je da se vakuum masaža ventuzama obavlja na mokroj koži. Tokom pripreme se na kožu nanosi ulje za masažu ili sapun, kako bi se olakšao pristup čašicama. Ukoliko posedujete gel protiv celulita, bogat sastojcima koji pospešuje lipolizu, sam proces ima duplo bolje efekte.\nNakon što ste naneli podlogu, počinje proces masaže vakuumiranjem. Čašice, odnosno ventuze, su dizajnirane tako da , odmah nakon naslanjanja na kožu, odrade svoj deo posla. Namazani deo kože se stalno uvlači kroz otvor, dok masažer za celulit lagano klizi po regiji na koju se masaža aplikuje.\nTime se razbijaju sve deformisane ćelije vezivnog tkiva, dok se masne naslage izvlače na površinu kože. Vakuum masažeri za celulit poboljšavaju cirkulaciju razgradnjom masnih ćelija, kroz proces lipolize, a osoba u znatnoj meri sanira problem koji se javlja usled naslaga celulita.\nInfracrveni masažeri za celulit koriste infracrvene znake koji dodatno poboljšavaju efekte masaže. Dubinsko tretiranje dela kože koji ima celulit podstiče cirkulaciju i zagreva deo tela koji se masira, kako bi se proces nestanka celulita ubrzao, a koža regenerisala.\nMasažom koja koristi infracrvene zrake smanjuje se obim kukova, struka i ruku, a pojedine studije su pokazale da se pozitivni efekti javljaju i dugoročno. Takođe, ova masaža povećava proizvodnju kolagena i elastina u koži, a pojačava i limfnu drenažu kože. Time se smanjuje “otok” kože koji se javlja usled pojave celulita.\nKao što smo već rekli, postoje brojne vrste celulitskog masažera, koje se međusobno razlikuju po vrsti, načinu korišćenja i materijalu od kog se sastoje. Sa druge strane, javlja se i pitanje kako odabrati odgovarajući anticelulitni masažer. Ovo su neki od saveta koji vam mogu pomoći prilikom izbora:\nManja, ručna varijanta je pogodnija ukoliko često putujete zbog svog oblika i manjeg obima;\nNajbolji ručni masažeri imaju gumenu dršku, jer se ona manje kliza od plastičnih drški, bolje prianja uz ruku i pruža veću kontrolu ženama koje koriste ručne masažere za celulit;\nRučni masažeri sa zamenljivom glavom i sa bodljama različitih veličina su bolji izbor;\nElektrični masažer protiv celulita predstavlja pravi izbor ukoliko imate višak vremena za masažu i ukoliko možete finansijski da ga priuštite;\nVakuum masažer protiv celulita je prvi izbor kod tvrdokornog celulita. Ipak, nemojte uzimati vakuum masažer ukoliko imate srčanih problema, problema sa jetrom ili bubrezima, kao i proširenim venama ili promenama na koži.\nDelotvornost masažera se razlikuje u zavisnosti od toga koji tip celulita imate. Kod adiopoznog celulita, koji se sastoji od masnih potkožnih naslaga, najbolji izbor predstavljaju vibrirajući anticelulitni masažeri. Pojavom ovog celulita, telo nije u stanju da eliminiše višak kalorija i one se pretvaraju u masne naslage i celulit.\nKod pojave vodenog celulita, kao najbolji izbor ističe se infracrveni masažer za celulit. S obzirom na to da se ovaj tip celulita javlja kod osoba sa slabom cirkulacijom, kako krvi, tako i limfe, gde se kao prateće pojave javlja osećaj težine u nogama i oticanje, metoda koja koristi infracrvene zrake dubinski prodire i “oslobađa” kožu.\nIako je odgovor na pitanje šta je celulit relativno poznat široj populaciji, ono što žene kod pojave celulita najviše muči jeste činjenica da, iako je to sloj masnih naslaga ispod kože, njegova vidljivost itekako utiče na estetski dojam osobe.\nMasne naslage su nepravilno raspoređene ispod kože, stvarajući kvržice koje ne izgledaju lepo i prijatno. Kada je u području, sklonom pojavi celulita, usporen proces eliminisanja štetnih materija, voda i otpadne materije se nagomilavaju, pa dolazi do debljanja vezivnog tkiva.\nIpak, iako je celulit oblik masnih naslaga, ne javlja se samo kod gojaznih osoba, već apsolutno svi mogu biti pogođeni pojavom celulita – bilo da su u pitanju osobe sa viškom kilograma, tako i mršave osobe i muškarci. Masažer za celulit može pomoći u ovakvim situacijama.\nŽene su podložnije pojavi celulita zbog estrogena, hormona koji utiče na formiranje ženskih oblina. S obzirom na to da muškarci imaju deblju kožu, približna ili identična količina masnih naslaga je manje vidljiva i izražena kod njih nego kod pripadnica lepšeg pola.\nKao jedan od glavni uzročnika celulita javlja se loš način života kojeg karakterišu zamor, negativne navike u ishrani, nedovoljan unos tečnosti, nepravilno disanje, zamor, napetost, kao i odsustvo telesnih aktivnosti. Puno masne i začinjene hrane, uz unos ugljenih hidrata, nauštrb unete količine vlakana, dovodi do pojave naslaga celulita.\nNasledni faktor takođe može da utiče na način na koji se mast prostire pod kožom, a utiče i na njenu debljinu i elastičnost. Manje elastična, tanka koža pojačava pojavu celulita, a povećava i mogućnost da se kod osobe jave strije. Još jedan od razlog nastanka celulita leži u izboru pogrešne garderobe, koja ometa normalnu cirkulaciju krvi, posebno na kritičnim delovima tela.\nBaš iz tih razloga, masažeri protiv celulita se mogu uvrstiti u neke od najkvalitetnijih tretmana, posvećenih lepom izgledom, baš kao što i DietX preparata za mršavljenje brzo i efikasno utiču na telo i estetski doživljaj osobe.\nadmin 2021-04-29T02:14:36+01:00 09/07/2019|0 Komentara


1.700 EVRA BIĆE PROSEČNA PLATA U OVOJ PANČEVAČKOJ FABRICI: Ne pamti se da je ijedna strana kompanija u startu ponudila ovako visoke plate\nSRBI PADAJU NA ALKO-TESTU BEZ KAPI ŽESTINE: Ove namirnice vas mogu koštati 14\t156\nsjajan prihod za 1.100 radnika\n24.10.2019. 08:48h 24.10.2019. 09:51h\nU novom pogonu biće posla za čak 460 visokoiobrazovanih radnika, koji će proizvoditi električne motore za automobile, upravljače, pumpe za ulje i motore ventilatora za hlađenje\nPANČEVO - Nemački gigant narednih meseci otvoriće fabriku u Pančevu, u kojoj će 1.100 radnika imati prosečnu platu čak 1.700 evra.\n"Brose" će u novom pogonu zaposliti čak 460 visokoiobrazovanih radnika, koji će proizvoditi električne motore za automobile, upravljače, pumpe za ulje i motore ventilatora za hlađenje.\nSve ovo je rezultat sporazuma koji su u utorak potpisali ministar privrede Goran Knežević i predstavnik te kompanije Tomas Špangler u prisustvu predsednika Vučića i nemačkom ministra privrede Petera Altmajera.\nPredsednik Srbije Aleksandar Vučić rekao je da je dolazak kompanije "Brose" od velikog značaja za našu zemlju.\n- Ova investicija iznosiće oko 180 miliona evra. U pogonu kompanije "Brose" u Pančevu zaposliće se oko 11100 ljudi, od čega 460 visokoobrazovanih. To znači posao, to znači bolji život za ceo južni Banat, za Kovačicu, Opovo, deo prema Kovinu, Alibunaru. Očekujemo jagmu za radnim mestom, jer će prosečna neto plata biti čak 1700 evra, a 2700 bruto. U fabrici elektromotora proizvodiće se motori upravljača, električne pumpe za ulje i motori ventilatora za hlađenje. Pančevcima je "upala kašika u med", kvadrat stana u ovom gradu biće tri puta skuplji nego u Beogradu - istakao je Vučić.\nPored kompanije "Brose" dogovoren je dolazak još jedne nemačke kompanije, MTU, koja se bavi pravljenjem i održavanjem motora za avione.\n- Najverovatnije u Staroj Pazovi MTU će graditi fabriku. Ukupna vrednost ove dve investicije je 290 miliona evra. Ljudi koji u Srbiji budu radili u fabrikama MTU i "Brose" živeće bolje nego u Nemačkoj. Kada budu imali ovakvu platu, onda neće biti potrebe da odlaze u drugu zemlju - kaže Vučić.\n"Potpisan je ugovor sa kompanijom Brose, koja u Pančevu otvara fabriku elektromotora za upravljače, fabrika koja će zaposliti 1.100 ljudi, od toga su 460 visoko obrazovani, najčešće inženjeri. Veoma sam zahvalan što ste izabrali Srbiju. To znači posao, to znači život za ceo Južni Banat, ne samo za Pančevo, nego i za Kovačicu, Opovo. Toga ne bi bilo da nije naših nemačkih prijatelja koji su želeli da investiraju u Srbiji i verovali u našu zemlju. Hvala i našim prijateljima iz kompanije MTU koji su u Pazovi, danas su potpisali jedan veoma značajan ugovor o dualnom obrazovanju, pored toga što će kod nas da popravljaju, održavaju i prave avionske motore. Ovo su dve fabrike koje menjaju bukvalno sve! Nivo investicija je 300 miliona evra i to je ogromna korist za celu državu Srbiju." - Predsednik Republike Srbije Aleksandar Vučić nakon sastanka sa ministrom za privredu i energetiku Savezne Republike Nemačke Peterom Altmajerom.\nGradonačelnik Pančeva Saša Pavlov kaže da se ostvaruje njihov plan da u Pančevu bude više investicvija kako bi se smanjila nezaposlenost.\n- Ovo je mnogo važno za Pančevo, jer je posle dolaska kompanije ZF došao još jedan ozbiljan investitor. Radi se o dve izuzetne nemačke kompanije, koje će zajedno zapošljavati najmanje 2500 ljudi na teritoriji severne poslovne zone u Pančevu, i to sa izuzetno visokom prosečnom platom, koja je mnogo iznad sadašnje prosečne plate u Srbiji. To će u svakom smislu pozitivno uticati na tržište rada kod nas. Ovo su investicije sa visokotehnološkom proizvodnjom, sa kojima Pančevo postaje centar automobilske industrije - rekao je Pavlov.\nEkonomista Mladen Kovačević kaže da ne pamti da je ijedna strana kompanija u startu ponudila ovako visoke plate zaposlenima:\n- Dolazak ovakvih kompanija je zaista fenomenalna vest. Najbolje od svega je i što će zaposliti veliki broj inženjera i visokoobrazovanih. Nadam se da će ovo biti podstrek onima koji su otišli iz Srbije da se vrate, jer sa ovakvom platom može više nego pristojno da se živi u našoj zemlji. Ovo bi moglo da deluje pozitivno i na druge kompanije da podignu zarade - jasan je Kovačević.\nfabrikaBroseplataprosečna plataPančevokompanijavisoka plata\nSRBI PADAJU NA ALKO-TESTU BEZ KAPI ŽESTINE: Ove namirnice vas mogu koštati VOZAČKE DOZVOLE 14\t156


Gosti N1 o optužnici protiv Tačija - nezavisna odluka ili alatka za pritisak - Centar za evroatlantske studije - CEAS\n"Ovo je pirova pobeda Nemačke i svih koji miniraju ulogu SAD u ovom procesu, a dugoročno velika pobeda za Srbiju ako krene da ispravlja intenzivno narativ da je samo Kosovo žrtva, a samo Srbija je bila zlikovac i ako se predstavi na pravi način koliko je dugo bilo potrebno da dobijemo optužnicu", dodala je.\n"Nemci su ovde sebi pucali u nogu", istakla je ona.\nMilić je navela i da je nedavno na Briselskom forumu generalni sekretar NATO podržao susret u Vašingtonu. "Nemojmo zaboraviti - krajnju odluku o novom statusu Kosova će donositi Savet bezbednosti i NATO", rekla je.\nĐorđević je ocenio da je dobro što nije došlo do sastanka u SAD. "Ne vidim ulogu SAD u tom procesu, ona se sama nametnula kao pregovarač, ono što je problem osim što SAD nisu pregovarač je da mi u Srbiji ne znamo na kojoj platformi Vučić pregovara", kazao je on.\nOn se složio da u ovom slučaju sigurno ima nemačkog uticaja. "Postoji varijanta i da je ovo ista igra kao sa Ramušem Haradinajem.. videćemo u narednim danima šta je", dodao je.\n"Optužnica Kosovu najzad treba da se pokaže ono što je istina, da je OVK činila terostičke napade, da su ubijali Albance, Srbe..", kazao je.\nAljbin Kurti je, kako je dodao, hteo da se obračuna sa kriminalom, i "naravno da su ga SAD skinule sa vlasti jer je hteo da se izbori sa kriminalom".\n"A druga precenjena priča je da je korupcija na Kosovu najveći problem, a šta ćemo sa ratnim zločinima. Dok je bio aktivista i opozicija, Kurti je forsirao samo pitanje korupcije, ne pitanja ratnih zločina, minirao je postavljanje suda, on nije nikakva progresivna zvezda", ocenila je.